PENCEN 'SELAMATKAN' AHMAD BUSU

Meskipun ada pihak yang mendakwa keengganan pelakon Ahmad Busu yang popular melalui sitkom Pi Mai Pi Mai Tang Tu, kembali berlakon sebagai menolak rezeki, namun bagi pelakon itu dia hanyalah merehatkan diri. Kata Ahmad Busu, entah kenapa dia makin selesa tanpa lakonan memandangkan tiada lagi bebanan yang harus ditanggungnya.

"Anak-anakpun dah besar dan berdikari. Malah rumah saya pun dah habis bayar dan saya tidak terikat dengan hutang lagi. Walaupun rumah kecil, namun saya bersyukur kerana tidak perlu berhempas pulas untuk mencari wang membayar hutang," ujarnya.

Ditanya apakah punca pencariannya sekarang, jawab pelakon itu dia 'survived' kerana wang pencen yang diterimanya setiap bulan. Tambahnya, dia bernasib baik kerana mempunyai pencen setelah menamatkan perkhidmatan dengan Lembaga Pelabuhan Kelang tidak lama dahulu.

"Kalau nak harapkan lakonan sahaja, memang tak cukup. Pencen ni walaupun sedikit, tetapi ia berterusan... tetapi lakonan meskipun dapat banyak, tapi ia hanya sementara sahaja. Esok-esok kalau dah habis, nak cari kat mana?

"Kadangkala saya kasihan tengok rakan-rakan yang tiada sumber lain  melainkan berlakon. Bila tiada tawaran, mereka tersepit dan adakalanya kehabisan wang untuk terus hidup," katanya ketika ditemui di Finas baru-baru ini.

Terdahulu, menyentuh mengenai penyakitnya, Ahmad Busu mengakui dia semakin pulih sekarang setelah dirawat oleh doktor dan pengamal perubatan tradisional. Buat masa sekarang, dia hanya perlu ke hospital atau ke klinik seminggu sekali untuk mengambil ubat yang diarahkan.

"Sihatlah sikit berbanding sebelumnya. Tapi kalau jalan, kenalah pakai tongkat. Sampai sekarang, saya sudah mempunyai 11 batang tongkat sebagai koleksi," ujarnya berseloroh.


MASIH TERINGAT TRAGEDI ARWAH DUA ABANG - CIK B TAKUT KEHILANGAN MAMA

"Tragedi ini menyebabkan saya takut untuk kehilangan mama. Saya tidak tahu macam mana hidup tanpa mama. Sebab itu, saya sentiasa mendoakan mama dipanjang umur setiap kali solat.

"Biarlah saya pergi dahulu sebelumnya," itulah kata pelakon dan penyanyi baharu Cik B apabila tragedi kebakaran yang mengorbankan dua abangnya masih sukar dikikis daripada ingatan sehingga menyebabkan dirinya takut kehilangan ibunya, jutawan kosmetik Datuk Seri Vida.

Setiap kali tibanya bulan Ramadan, Cik B dan ibunya pasti akan mengalami trauma apabila tragedi kebakaran yang mengorbankan dua abangnya masih sukar dikikis daripada ingatan. Detik hitam yang berlaku tiga hari sebelum umat Islam meraikan Syawal pada Ogos 2013.

Cik B atau nama sebenarnya, Edlynn Zamileen Mohd Amin, 15, berkongsi sambutan Ramadan dan Syawal mereka sekeluarga suram, lantaran terkenangkan arwah dua abangnya, Muhammad Eddie Zuhdie dan Muhammad Edrie Zikrie yang meninggal dunia dalam keadaan berpelukan akibat lemas terhidu asap tebal.

Klik untuk gambar besar

Mengimbau kembali tragedi yang berlaku di kediaman pekerja lelaki ibunya, Cik B yang berusia lapan tahun ketika itu sedang bermain dengan adik bongsu, Muhammad Eric Zaquan atau Kacak. Dia bernasib baik membatalkan hasrat untuk memasuki ke kediaman milik ibunya yang terletak di Meru, Ipoh itu.

Jika tidak, katanya, dia bersama adiknya, Kacak mungkin menjadi mangsa dalam kejadian yang turut mengorbankan seorang pekerja, Mohd Nor Syamil.

"Pada mulanya, saya nampak abu berterbangan, kemudiannya sofa pula dimamah api. Saya segera berlari ke pondok pengawal keselamatan untuk meminta bantuan. Jiran sebelah rumah berbangsa Cina berusaha menggunakan paip air di rumahnya untuk memadamkan api tetapi gagal.

"Saya masih ingat, dua pekerja mama melompat dari tingkat atas untuk menyelamatkan diri. Mereka cuba membantu Eddie dan Edrie yang cuba mahu terjun, tetapi takut. Mereka sebaliknya masuk ke dalam bilik air untuk menyelamatkan diri.

"Ketika ditemui, tiga jenazah iaitu arwah abang bersama pekerja mama saling berpelukan. Namun, jenazah dua arwah abang berada dalam keadaan elok, tidak ada mana-mana bahagian tubuh mereka melecur. Ketika kejadian, mama pula tiada di rumah kerana berada di Pulau Pinang menyampaikan sumbangan Ramadan," imbau Cik B.

Cik B berkata, dua abangnya lengkap berbaju raya kasual, sedangkan mereka tidak mempunyai perancangan untuk ke mana-mana ketika ditemui. Sementara itu, katanya, jam tangan yang dipakai arwah abangnya masih disimpan rapi sehingga kini. Biarpun sudah lama berlalu, bau hangit terbakar masih kuat pada jam tangan disimpan.

Mengenang momen indah bersama dua abangnya itu, Cik B berkata, mereka sangat memanjakannya, memandangkan dirinya satu-satu adik perempuan dalam keluarga.

"Abang pernah menyediakan sup cendawan segera untuk saya ketika bersahur. Mereka memang rajin memasak dan mengejutkan saya sahur kerana pembantu rumah ketika itu bermasalah. Memori ini tidak mungkin dapat saya lupakan hingga akhir hayat," katanya.

Namun, ujar Cik B, dia amat kasihan melihat keadaan ibunya selepas pemergian dua abangnya itu. Ibunya mengalami trauma yang cukup hebat sehingga diserang kemurungan dan kerisauan yang melampau.

Bagaimanapun, kata Cik B, dia bersyukur sanak saudara sentiasa berada di sisi mereka, secara tidak langsung membantu memulihkan semangatnya dan mama.

"Alhamdulillah, emosi kami sudah pulih. Saya bersyukur melalui saat sukar bersama sanak saudara yang sering datang ke rumah untuk menemani. Kehadiran mereka sedikit sebanyak mengubat kesedihan," kata pelakon drama 'Lelaki Lingkungan Cinta' itu.

www.myartis.com / Foto: Instagram Cik B

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAKA AZRAFF SELAMAT LAHIRKAN BABY BOY SECARA BEDAH

"Ahamdulillah with god's will - I have safely arrived in this world on a rainy Friday, 11th October 2019 at approximately 14:14pm. Terima Kasih kepada semua yang mendoakan keselamatan Kaka dan baby sepanjang pregnancy ini. InsyaAllah, we will share more of our beautiful moments of my little prince & I.

"But for now, I would like to take this time to cherish and soak all these precious moments of my little family. With so much love, thank you all. #DiamondsKaka," demikianlah tulis penyanyi Kaka Azraff telah selamat melahirkan cahaya mata pertama, lelaki semalam.

Berita gembira berkenaan disampaikan oleh Kaka dan suaminya, Adam Azriff menerusi di laman Instagram masing-masing. Menerusi perkongsian tersebut, Kaka turut memuatnaik gambar bayi lelaki mereka berserta dengan rasa syukur kerana dapat melahirkan bayi mereka dalam keadaan yang sihat dan baik secara pembedahan.

Di ruangan komen ramai membanjiri laman sosial penyanyi itu, dengan ucapan tahniah diatas kelahiran cahaya mata sulung pasangan itu. Bagaimanapun buat masa ini Kaka masih belum mendedahkan nama bayi comel mereka. Apapun, tahniah kami diucapkan buat pasangan ini, pastinya hidup bertiga selepas ini dapat menceriakan lagi suasana. Semoga segala urusan berpantang Kaka juga berjalan dengan lancar.

Klik untuk gambar besar

www.myartis.com / Sumber & foto: mStar, Kaka Azraff & Adam Azriff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI SEBAB SAHARUL RIDZWAN SELALU POST DOA DI INSTAGRAM

"Selalu jugak saya post doa dan impian-impian saya di Instagram. Nak beli rumah, nak ada anak perempuan, nak selesaikan semua hutang dengan orang.  Dan syukur Alhamdulillah, apa yang saya doa dan impikan datang dan sampai pada waktunya dengan izin Allah. Syukur Alhamdulillah.

"Ada yang cakap, kalau nak doa bukan di media sosial, tapi doa tu antara kita sebagai hamba dengan Allah. Betul. Saya setuju. Tapi lepas banyak kali fikir, ada kebaikkannya jika saya sampaikan doa dan impian di media social.

"Kenapa? Sebab saya juga percaya bila ada orang yang baca apa yang kita impikan, dan dia jugak mendoakan kita, yang lebih alim dan baik dari kita. Insya-Allah, menjadi salah satu asbab termakbulnya doa itu.

Klik untuk gambar besar

"Terima kasih. Terima kasih atas doa anda semua," demikian perjelasan pelakon Saharul Ridzwan mengenai sebab dia sering menulis doa yang hendak Allah makbulkan di dalam kapsyen di media sosial seperti Instagram.

Saharul berkata dia ada pendapat tersendiri mengapa 'berdoa' di media sosial meskipun ada yang menganggap doa itu hanya antara hamba dan Allah. Saharul berkongsi perkara tersebut di akaun Instagram miliknya. Menerusi entri yang sama, Saharul turut berkongsi satu lagi doanya buat perniagaan yang dibina bersama isterinya Qaabila.

"Dan hari ni, hari yang baik, penghulu segala hari, Hari Jumaat yang penuh baraqah, ada impian yang saya ingin kongsikan dan perlukan doa juga dari korang semua. Impian saya adalah untuk QAABILA, brand yang kami bangunkan untuk masa depan isteri dan anak-anak. Manalah tahu apa-apa jadi pada saya ke, sekurang-kurangnya ada mata pencarian buat anak anak dan isteri.

"Saya harap, dengan izin Allah, tahun hadapan tahun 2021, QAABILA akan lebih kukuh, dan makin berkembang. Kita boleh tolong family kecil kita, family terdekat dan insya-Allah boleh tolong orang lain juga yang pastinya sama macam nak memperbaiki hidup untuk lebih baik," katanya lagi.

Untuk makluman, Saharul dan Qaabila Deena Emir Mohammed Akif Emir berkahwin pada 16 September 2016 dan dikurniakan dua orang cahaya mata iaitu Muhammad Luth Ali dan Fateema Azzahra.

www.myartis.com / Sumber & foto: Astro Gempak, Saharul Ridzwan & Qaabila Deena Emir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


17 GAMBAR - AKSI UMIE AIDA & ERMA FATIMA KETIKA 'SKYDIVING'

Waahhh... berani sungguh dua beradik ini, Umie Aida dan Erma Fatima melakukan 'skydiving' dengan ketinggian 14 ribu kaki. Tengok gambarnya saja sudah buat kami rasa seram, sejuk, gayat apatah lagi mencubanya.

Menurut Umie, dia mengambil kesempatan untuk mencuba sukan ekstrem itu ketika bercuti di Sydney, Australia baru-baru ini dan merupakan kali kedua Umie beraksi.

"Saya berada di Sydney selama 10 hari sehingga 4 Januari. Tujuannya adalah untuk melakukan sky dive buat kali kedua serta mendaki Blue Mountain.

"Ini kali kedua melakukan sky dive di lokasi yang sama. Semasa kali pertama tahun lepas tak rasa apa sangat. Masa itu hanya sebab nak capai impian melakukannya buat pertama kali.

"Kali kedua ini pula perasaannya lain macam sebab saya dah tahu selok-belok dan prosedur yang betul setelah menjalani latihan di bawah kendalian beberapa jurulatih berkelayakan. Lagipun, terjunan kali kedua ini sudah lama dirancang. Nikmat dan keseronokan terjunan kali kedua sungguh lain macam.

"Rasa takut itu langsung tiada... orang cakap 'heartless', macam hati kering. Yang utama saya fikir ialah untuk menyempurnakan impian melakukan sky dive. Ianya sangat mencabar adrenalin," ujar Umie dipetik sebagai berkata.

Sesetengah pihak akan berfikir "tidakkah takut mati andai alat terjunan itu tidak berfungsi baik?" Walaubagaimanapun, buat Umie semua itu terletak di tangan Allah SWT.

"Dalam kehidupan ini kita jangan fikir negatif sangat. Kalau terlalu fikir benda buruk, maka langsung takkan buat. Saya ini seorang yang berfikiran positif dalam segala hal.  Lagipun, segala kelengkapan disediakan oleh pakar terlatih dan semuanya berfungsi kerana pakej sukan ekstrem ini memerlukan kos yang sangat tinggi.

"Bagi saya, hanya 'orang gila' yang sukakan cabaran akan tahu nikmat dan keseronokan apabila berada di udara pada paras lebih 10 ribu kaki.Ini adalah satu aktiviti yang beri kepuasan," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


YA, SAYA & WAWA SUDAH BERNIKAH - ARIEL

“Ya, saya dan Wawa sudah bernikah. Kami bernikah di Taman Datuk Harun, Petaling Jaya. Jadi, status anak saya yang dihebohkan selama ini sudah terjawab,” kata Aeril Zafrel memecahkan teka-teki mengenai kontroversi yang melanda dirinya dan Wawa Zainal.

Menurutnya dalam satu sidang akhbar di sebuah restoran di di Western 114, Neo Damansara, Petaling Jaya, dia dan Wawa, telah bernikah pada 25 Februari 2012 secara rahsia. Mereka bernikah sebanyak dua kali iaitu pada kali kedua , 4 Februari lalu, hampir setahun selepas pernikahan pertama.

Pernikahan kali pertama dibuat tanpa didaftarkan dengan pejabat agama tetapi terpaksa melangsungkan akad nikah kali kedua sebagai menghormati permintaan keluarga Wawa sebelum ia didaftarkan secara rasmi.

Oleh yang demikian, apa yang digosipkan oleh akhbar pada Ahad lalu yang melaporkan Aeril sudah mendirikan rumah tangga dengan pelakon Wawa Zainal adalah benar.

Menurut laporan itu juga, hasil perkahwinan itu, mereka telah mendapat seorang anak yang lahir pada 24 Ogos lalu yang diberi nama Ahmad Fakharuddin Attar.

Dengan pengakuan tersebut, maka semua persoalan kini terjawab sudah. Hanya yang tinggal ialah mengapa mereka terlalu bersorok dengan media mengenai perkahwinan tersebut.

Jawapannya bakal menyusul nanti.


5 GAMBAR - AKSI MENARIK DON MUSTOFA, ANAK USTAZ DON

Aksi menarik dan terkini Don Mustofa, anak Ustaz Don Daniyal Don Bijayid dan Husna Mohd Zahry. Nampaknya, pasangan suami isteri ini makin sibuk dengan karenah anak mereka termasuk melakukan tugas harian sebagai doktor dan penceramah.

Untuk rekod, Don Mustofa lahir di Mesir pada Januari 2014 ketika Husna sedang menuntut di University Cairo, Mesir (Kasr El-Ainy Medical Faculty).

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISU BERTUDUNG LEPAS UMRAH - AMYRA ROSLI ENGGAN UMUM SECARA RASMI

"Saya tak nak umum secara rasmi saya sudah bertudung. Biarlah ia daripada saya sendiri. Kalau orang tengok dan merasakan ia adalah untuk karakter Dhiya, okay biarkan. Namun nanti sudah masuk sebulan dan saya masih bertudung, orang ramai boleh fikir sendiri.

"Buat masa sekarang saya memilih untuk tidak kecoh soal ini. Apa yang saya rasa dan dapat semasa berada di Tanah Suci biar saya teruskan," kata pelakon Amyra Rosli yang memilih untuk tidak menghebahkan mengenai penampilan berhijab selepas pulang dari mengerjakan ibadah umrah di Makkah.

Jelas Amyra, dia menyerahkan kepada umum untuk memikirkan sama ada imej terbabit untuk watak Dhiya dalam drama bersiri 'Cemburu Seorang Perempuan' atau sebaliknya. Tambah isteri kepada pelakon Amar Baharin ini, dia akui berasa selesa semasa mengenakan tudung: "Saya berasa sangat selesa ketika bertudung. Untuk penggambaran drama ini sendiri memerlukan saya mengenakannya dan selepas itu saya terus mengerjakan ibadah umrah".

Klik untuk gambar besar

Selain Amyra, drama bersiri terbaru, 'Cemburu Seorang Perempuan' yang menghiasi slot Dramavaganza ini turut dibintangi barisan pelakon hebat antaranya Amar Baharin, Emma Maembong, Lisdawati, Fauzi Nawawi, Nazrief Nazri dan ramai lagi.

Dramavaganza merupakan slot drama terbaru yang menghiasi Astro Ria dan Ria HD dan bersiaran setiap Isnin hingga Jumaat jam 7 malam bermula 29 Oktober ini. Diarahkan oleh Eyra Rahman, drama bersiri ini merupakan adaptasi novel berjudul sama karya Siti Hazneza Abdul Hamid.

www.myartis.com / Sumber & foto: Astro Gempak & Instagram Amyra Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL DI USIA 50 - KANDUNGAN 3 BULAN JOJIE KEGUGURAN

Sudah bukan rezeki!

Itulah yang boleh dikatakan tentang kandungan yang berusia tiga bulan kepunyaan Jojie (kakak kepada Ella) yang gugur baru-baru ini.

Suami Jojie, Syahrizal Ismail yang dihubungi media mengakui sendiri perkara tersebut dan menyifatkannya sebagai belum ada rezeki.

"Kandungan ketika itu belum sampai tiba bulan.  Belum ada rezeki tapi insyaAllah akan datang. Doakan yang terbaik. Akan usaha lagi, insyaAllah," ujar Syahrizal dipetik sebagai berkata.

Untuk info, Jojie atau nama sebenarnya Rozita Aminuddin telah bernikah pada usia lewat (50 tahun) dengan Syah yang ketika itu berusia 36 tahun.

Ketika itu, Jojie mengakui dirinya amat cerewet tentang soal jodoh sehinggalah Syah hadir dalam dirinya sekaligus mengubah segala-galanya.

Doa kita, moga Jojie dan suami tabah menghadapi dugaan Allah SWT. Mungkin ada rahmat yang tersembunyi di sebalik 'kehilangan' ini.

Sumber: MH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LAGI 17 GAMBAR PERNIKAHAN AIDIL ZAFUAN & ZAREMA ZAINAL

Lagi gambar pernikahan Aidil Zafuan dan Zarema Zainal yang berlangsung semalam daripada jurugambar rasmi majlis nikah mereka WunderClique.

Untuk info, Aidil memberi wang hantaran sebanyak RM17,000 kepada Zarema. Majlis pernikahan tersebut telah berlangsung di kediaman pengantin perempuan yang terletak di Pandamaran, Klang, Selangor.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'TEMAN TAPI MESRA' SAJAT, LUANGKAN MASA BERSAMA 'ANAK-ANAK'

Selepas reda kes menunaikan umrah bertelekong, terkini netizen 'membawang' pula kisah teman baru Nur Sajat yang dikenali sebagai Jad Issa.

Bukan sebab rasa dengki kata mereka, tetapi hubungan yang makin akrab dan sering memuat naik foto bersama membuat mereka rasa nak muntah dan menyampah.

Ini kerana jejaka bergelar finalis Mr.Lebanon 2019 itu telah meluangkan masa bersama 'anak' Sajat iaitu Syaza dan Syahmi.

Selain itu, dia turut mengajar kanak-kanak itu membaca dan menulis menerusi video yang dikongsikan di Instagramnya yang telah ditonton hampir 200,000 orang.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RISAU ISTERI GAGAL BERI SUSU - ACHEY KINI LEGA

Mengakui dirinya berasa risau apabila isterinya, Nor Hasanah Yahaya gagal menghasilkan susu badan sendiri, pelawak dan penyanyi, Achey memberitahu dia akhirnya menghela nafas lega apabila anak angkatnya, Tiara Zinnirah kini sah menjadi mahramnya.

Dedah Achey, dia punyai alternatif sendiri iaitu kakak dan birasnya menjadi ibu susuan kepada Tiara.

"Isteri saya berusaha untuk memberikan susu badan untuk anak angkat saya namun kurang berjaya. Jadi, doktor sarankan agar berhenti kerana risau akan menjadi punca kanser payudara.

"Pilihan lain yang saya ada hanyalah kakak saya yang kebetulan sedang menyusu badan, jadi dialah ibu susuan Tiara.

"Selain itu, biras saya pun menjadi ibu susuan Tiara. Jadi tiada masalah untuk halalkan hubungan Tiara dan keluarga kami. Kedua-dua keluarga muhrimnya," kata Achey.

Klik untuk gambar besar

Achey yang ditemui pada sidang media DYXY Showcase 2018 Tour di KLCC semalam urusan untuk menghalalkan Tiara dan keluarganya sedikit sebanyak merisaukannya.

"Saya mendapatkan pandangan ustaz dan mufti berhubung perkara ini sebab ia sangat merisaukan saya. Menurut ulamak, Tiara perlu sekurang-kurangnya lima kali puas susuan dan syukur dapat lapan kali.

"Urusan ini selesai pada Aidiladha lalu dan semuanya berjalan lancar. Tiara sudah jadi darah daging saya," tambahnya.

Achey yang mendirikan rumah tangga dengan Nor Hasanah sejak tujuh tahun lalu mengambil Tiara Zinnirah sebagai anak angkat pada Mei lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - IMAM MUDA ASYRAF TIMANG ANAK KEDUA

Nur Husna Yusof isteri kepada Imam Muda Asyraf Ridzuan telah selamat melahirkan anak kedua mereka pada petang semalam.

Berita gembira itu telah dikongsikan sendiri oleh Asyraf menerusi akaun Instagram dengan memuat naik gambar anak keduanya.

Klik gambar untuk size besar

Menerusi kapsyen yang ditulis, Asyraf juga menyampaikan rasa syukur ke hadrat ilahi kerana dikurniakan seorang lagi ahli baru dalam keluarganya.

"Alhamdulillah. Dengan keberkahan hari Jumaat, 6 Nov 2015, Tepat jam 3.04pm minit lahirlah Daie, Mujahid, Murabbi Umat, Mukhlisin, Muttaqin, Musleh, Mujaddid dari Bebanan rahmat dan limpahan kasih seorang ibu bernama Nur Husna Yusof serta ayahnya IM Asyraf Ridzuan.

"Dengan beratnya 2.65kg. Semoga amanah Allah ini dapat kami kedua ibu ayah pikul dgn baik. Doakan juga anak yg baru lahir ini menjadi anak yg soleh dan menjadi penyejuk mata umat serta bakal penyambung kerja Nabi SAW. Ameen Ya Rabal Alamin," tulisnya.

Dalam pada itu, ucapan tahniah tidak putus-putus diberikan kepada Asyraf oleh pengikut IGnya yang mendoakan kesejahteraan keluarga bahagia tersebut.

Terdahulu Asyraf dan isterinya mendirikan rumah tangga pada 14 Februari 2010. Hasil perkongsian hidup, mereka dikurniakan seorang anak lelaki yang diberi nama Aisy Raihan.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TEPIS DAKWAAN ABAI  - PU ABU BERI BEKAS ISTERI RM10K UNTUK NAFKAH & BARANG BABY

"Saya telah memberikan wang berjumlah hampir RM10,000 kepada bekas isteri untuk urusan nafkah dan barang-barang baby. Harap maklum," tulis Pencetus Ummah (PU), Abu Sufyan menerusi muatnaik terbaharu di InstaStory, yang memberitahu dia memperuntukkan sejumlah wang kepada bekas isterinya sebagai nafkah dan urusan menyediakan kelengkapan bayi mereka yang bakal lahir tidak lama lagi.

Setelah diselar netizen kononnya dia mengabaikan bekas isteri iaitu Ain Afini yang sedang sarat mengandung tujuh bulan, PU Abu pada Sabtu telah menepis dakwaan. Terdahulu, Pu Abu dengan gembira berkongsi jadual kerjanya hari ini (semalam) dengan pengikut Instagram: "Program hari ini (semalam)... penggambaran dengan Hlive, tengok rumah dan kemudian beli barang baby. Yeah!".

Perkongsian mengenai isu kelengkapan bayi itu dilihat sebagai reaksi balas PU Abu terhadap netizen yang mengecamnya kerana mengabaikan tanggungjawab sebagai bekas suami dan bapa kepada anak yang bakal dilahirkan. Orang ramai sebelum ini meluahkan rasa simpati terhadap bekas isterinya yang terpaksa mengharungi fasa akhir kehamilan seorang diri.

"Kasihan bekas isteri pergi beli barang bayi sorang-sorang. Bukan nak masuk campur cuma saya pun pernah hamil dan tahu rasa macam mana pergi beli barang bayi tak berteman suami. Sayu hati. Ni tak ada kerja muatnaik gambar. Barang kelengkapan baby dah beli ke belum. Anak bakal lahir tu. Jangan sibuk dengan janda saja," komen netizen pada foto tersebut.

Klik untuk gamba besar

Pada salah satu komen 'pedas' yang ditinggalkan, PU Abu hanya membalas 'okey' berserta emoji ciuman yang diertikan sebagai faham dengan mesej yang ingin disampaikan netizen. Isu rumah tangga PU Abu mula diperkatakan apabila Ain mendedahkan pendakwah itu menceraikannya ketika sarat mengandung disebabkan kehadiran orang ketiga.

Individu yang dikatakan menjadi orang ketiga dalam rumah tangga mereka itu merupakan seorang ibu tunggal beranak satu yang dikenali sebagai Hana Azraa. Selain itu, Ain juga mendedakan PU Abu pernah meminta kebenarannya untuk berpoligami selepas dua bulan mereka berkahwin.

Menerusi pertemuan wartawan mStar dengan PU Abu di Lapangan Terbang Antarabangsa Kuala Lumpur (KLIA) pada 24 April lalu, pendakwah itu memberitahu dia dinasihatkan bapanya untuk tidak memberi sebarang kenyataan susulan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AERIL ZAFREL: "TAK MAHU ATTAR MENEMPUH SAMA ALAM KEJAHILAN AYAH DULU"

"Hari ini (semalam) genap usia 8 tahun putera ayah, AHMAD FAKHARUDDIN ATTAR. Seperti selalu, biarpun semasa mendodoikanmu, ayah akan terus menitip pesan buat anakanda tercinta sebagai ole-ole pedoman untuk waktu mendatang...

"Attar... bukti pertama ikatan cinta suci mulia ayah dan mama. Biarpun awalnya dihempas badai gelora tapi hikmahnya menjadi sumber kekuatan buat kami, yang semuanya menjadi 'manis' akhirnya! Kebahagiaan demi kebahagiaan datang mencurah...

"Sesungguhnya, mendahulukan dan mencari 'REDHA ALLAH' adalah kunci rahsianya. Attar kena genggam ini dan amalkan dalam hidup. InsyaALLAH pasti ada jalan keluar dalam apa jua masalah yang menerpa. Ketahuilah nak, Kita tak kan mampu memuaskan hati semua manusia dan berbuat sesuatu untuk mencari redha manusia adalah hal yang sia-sia!

"Ayah tak mahu Attar menempuh sama alam kejahilan ayah dulu. Cukuplah ayah seorang. Sebab itu, daripada kecil sampai menjangkau Attar dewasa nanti, ayah tak pernah lelah mendekatkan Attar pada jalan-jalan mencintai dan dicintai Tuhan.

Klik untuk gambar besar

"Mudah2an di mana dan sebagai apapun Attar berdiri, ALLAH selalu memelihara dan melindungimu ketika penjagaan ayah tidak lagi sampai padamu. Namun walau sejauh mana pun terpisahnya kita, tetap nanti ada untaian doa dan kiriman 'hasanah amal jariah' bagi ayah dan mama.

"Bila tiba saatnya, Attar akan ganti tempat ayah untuk menuntun dan menjaga adik-adik. Ikat hati kalian dengan iman dan taqwa kerana itu yang menyatukan hati dan perasaan yang hakiki. Berapa ramai yang luarannya tampak bersama dan bersatu tapi sekadar jasad sahaja. Sedangkan hati mereka retak seribu...

"Sekiranya ada antara kalian yang sudah atau mahu 'tergelincir' dari jalan yang diredhai Tuhan, nasihati penuh hikmah dan santuni membimbing kembali. Ingat kan juga janji mereka pada ayah & mama..

"Sungguh Iman & Taqwa tak dapat diwarisi tapi Attar terima lah ini sebagai wasiat Iman dan pesanan yang soheh daripada ayah yang merindukan & mahu anak-anaknya selamat & menyelamatkan serta berjaya dunia akhirat.

"Selamat Ulangtahun Kelahiran ke-8 puteraku, Attar! Peluk cium penuh kasih sayang ayah tanpa batas padamu.. #CatatanUntukMasaDepan #DaripadaAyah #BuatAttar #UlangTahun8," tulis pelakon Aeril Zafrel yang menitip catatan untuk masa depan sempena hari lahir ke-8 anak sulung, Ahmad Fakharuddin Attar.

Titipan doa indah Aeril buat anak lelakinya yang dimuat naik di lama Instagram itu sekali lagi mencuri tumpuan netizen. Sementara itu, isteri kepada Aeril iaitu pelakon Wawa Zainal juga turut menitip ucapan untuk anak sulungnya ini.

"Selamat ulang tahun Attar.. cinta pertama mama & ayah, ingat lagi Attar baru lahir & kena kuning.. terpaksa kena tahan wad beberapa hari. menangis ayah peluk cium selimut bantal kat rumah rindu kan Attar.. walaupun baru kenal seminggu masa tu tapi cinta mama ayah sangat dalam.

"Attar la penguat cinta kami, penguat kudrat kami, utk berusaha lebih lagi.. sehingga la apa yg kita ada sekarang.. sungguh Attar la BIG WHY kami masa mula mula decide nak berniaga.. Attar..

"Dulu lahirkan Attar mama ayah banyak dugaan.. duit juga tak ada sangat.. menangis mama ayah pandang muka polos Attar waktu Attar lena.. byk betul kenangan dengan anak sulung kan.. banyak sgt kenangan dan biasa nya anak sulung ni sentimental sikit.. Ok penat type.. harap Attar faham penulisan mama nya. I love you Attar. Happy 8th birthday.. jom wish kat Attar," kata Wawa.

Untuk makluman, Aeril dan Wawa telah pun mendirikan rumah tangga pada 2013. Selain Attar, pasangan ini turut memiliki dua orang lagi cahaya mata, Hayla Adzkiya, 6, dan Aya Soffya, 9 bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITEGUR BERBIKINI: "SESUAI DENGAN SUASANA" - FARA MENDOZA

Nama Fara Mendoza sekali lagi menjadi bualan netizen gara-gara memuatnaik gambar dirinya itu sedang berbikini di lokasi percutian Koh Lipe, Thailand, bersama rakan-rakan baik baru-baru ini.

Fara ketika ditanya mengenai perkara ini berkata yang dia tidak kisah dengan kritikan yang diterimanya kerana segala aktiviti dilakukan mahupun gambar yang dikongsi di laman sosial adalah dirinya yang sebenar.

"Saya hanya mahu menjadi diri sendiri tanpa perlu bersikap hipokrit dengan sesiapa pun. Saya pula bercuti ke pulau bersama beberapa rakan perempuan saya, bukannya lelaki. Semestinya saya akan memakai pakaian renang, sesuai dengan suasana dan sekitar tempat kami bercuti," katanya.

Klik untuk gambar besar

Dalam pada itu, Fara turut memohon maaf kepada mana-mana pihak yang kurang senang dengan penampilannya yang sebegitu, namun beliau tidak mahu mengubah imej diri hanya kerana kritikan diterima daripada netizen. Pada masa sama, Fara menegaskan beliau memuatnaik gambar berkenaan bukan untuk meraih publisiti.

"Inilah kehidupan peribadi saya. Maafkan saya jika ada pihak yang kurang senang dengan imej saya begitu. Cuma apa yang ingin ditegaskan, saya bukannya mahu menunjuk-nunjuk kepada umum untuk mendapat publisiti murahan," tegasnya.

Dalam perkembangan lain, Fara kini sibuk dengan penggambaran drama 'Shhh...I Love You' bergandingan dengan Gambit Saifullah bagi siaran slot Akasia, TV3.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SUAMI HADIAHKAN MILA MERCEDES-BENZ SETENGAH JUTA

"HADIAH dari MENTOR a.k.a Suami tercinta" - Gembira tak terkata! Walau pada awalnya saya berfikir en suami hanya bergurau senda 2 hari lepas 🤣....

"Saya bertanya: "Kenapa hadiahkan saya kereta ni??" Jawap en suami "This is your dream car... and as a rewards for your achivement & effort to our business"

"Saya bertanya lagi: "Siapa nak drive kereta ni??" Jawap en suami " Driver lah takkan you 🤩" HAHAHA.. #Allahuakbar, segala nikmat ini milik ALLAH... Alhamdulillah, terima kasih @isz_mustapha for this GIFT... you know...

"U and Arif is the BEST GIFT for me and nothing can beat that 😁 #SweetTakSweetTak?? HAHAHA," tulis penyanyi Mila Jirin yang gembira apabila suaminya, Isz Mustapha membuat kejutan menghadiahkannya sebuah kereta mewah jenama Mercedes-Benz S 400L AMG.

Klik untuk gamba besar

Menerusi hasil carian di laman web kenderaan mewah tersebut, harga kereta itu bermula daripada RM565,256 dan dihadiahkan suaminya tanpa disangka.

Rata-rata pengikutnya turut gembira dan menyifatkan Mila sebagai seorang isteri yang bertuah kerana mempunyai suami seperti Isz.

Penyanyi yang kini bergelar usahawan perkahwinan menerusi bisnes Bizmilla Catering ini berkahwin dengan suaminya pada 11 November 2015.

Hasil perkahwinan, mereka dikurniakan seorang cahaya mata lelaki diberi nama, Mohd Arif Zikri pada 12 Mei 2017.

www.myartis.com / Sumber: Instagram  Mila Jirin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA 'BED REST' - ZIZI BERSYUKUR SUAMI 24 JAM DI SISI, SELAMA 7 HARI DI HOSPITAL

"Saya okay Alhamdulillah, kena warded selama tujuh hari. Hari ini (Selasa) doktor sudah benarkan saya keluar. Sebenarnya saya ada masalah sikit di bahagian perut yang menyebabkan saya jadi kurang darah, pening dan sesak nafas. Sekarang stabil sikit dari semalam-semalam. Alhamdulillah juga Mummy saya dari Sabah datang, bapa dan mak mentua datang dari Melaka.

"Selama berada dalam ward ni saya dah kena tambah dua pain darah," kata penyanyi Zizi Kirana yang memberitahu keadaannya semakin stabil, selama tujuh hari dirawat di sebuah pusat perubatan akibat kekurangan darah.

Zizi atau nama sebenarnya Nur Fazelah @ Zizie Mad Tahil, 36, berkata, doktor memberitahu dia mengalami masalah di bahagian perut yang menyebabkan dirinya kekurangan darah. Bagaimanapun, penyanyi lagu EH ini berkata, dia dibenarkan pulang pada Selasa.

Klik untuk gambar besar

Dalam pada itu, Zizi berkata, dia dinasihatkan untuk berehat daripada melakukan sebarang pekerjaannya sehingga benar-benar pulih. Dia juga bersyukur suami dapat menemani dirinya ketika berhadapan dengan situasi cemas tersebut.

"InsyaAllah lepas sudah rehat ni okay la sebab doktor cakap aku betul-betul kena bed rest. Tidak boleh langsung bekerja. Yusuf dari awal sampai la hari ini, 24 jam ada di sebelah, risau betul dia ni, nasib la hospital sekarangg boleh ada penjaga. Tapi tu la, dalam dia risau tu dia juga yang berikan semangat suruh aku jangan berhenti zikir, doa dan istighfar," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKITAR MAJLIS BERINAI ZAHIRAH MACWILSON DAN AIMAN HAKIM

Hari ini (20 Februari 2020) adalah tarikh penting buat pelakon Zahirah Macwilson dan Aiman Hakim Ridza kerana mereka berdua akan mendirikan rumah tangga.

Malam tadi, sebelum berlangsungnya upacara akad nikah hari ini, satu majlis malam berinai ala Bollywood pasangan tersebut telah berlangsung dengan meriahnya.

Jom tengok!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIGELAR MERTUA DARI NERAKA - INI RESPON BALAS IBU AIMAN TINO

Kontroversi yang melanda penyanyi Aiman Tino nampaknya bertambah hangat lagi apabila ibunya, Hazelina Mat Jalil mendedahkan menerima mesej daripada netizen yang menggelarnya ibu mertua dari neraka gara-gara sibuk urusan anaknya.

"Ciri-ciri mak mentua dari neraka, nasib la siapa yang sangkut dengan makcik huhuuuuu ngeri," tulis individu berkenaan.

Berkongsi perkara itu menerusi laman Instagram, Hazelina turut menyatakan apa yang dilakukannya adalah demi anak tersayang dan untuk membawa anaknya ke syurga. Malah, Hazelina turut mengatakan selama ini dia berpenat lelah membesarkan anaknya tetapi ada yang mengikis anaknya.

Klik untuk gambar besar

"Tak kenal maka tak cinta, neraka tu kau, anak aku aku nak bawa ke syurga... Dah ada anak nanti baru lah dapat rasa, penat besarkan anak, lepas tu orang kikis..," ujarnya.

Perkongsian Hazelina itu mendapat pelbagai reaksi daripada netizen yang memberikan semangat buatnya untuk menyelesaikan hal keluarga. Kata netizen, hanya ibu sahaja yang tahu baik buruk untuk anak mereka dan orang luar tidak berhak masuk campur.

Dalam pada itu, Hazelina turut mengucapkan terima kasih  kepada anak-anaknya yang lain, saudara mara serta rakan-rakan yang tidak putus-putus memberikan kata semangat dan mendoakan yang baik-baik sahaja untuk anaknya.

Sebelum ini, ibu Aiman Tino mendakwa anaknya sudah berubah serta sukar dihubungi dan mendakwa dikongkong oleh seorang wanita menerusi muat naik di Instagram.

Aiman bagaimanapun telah tampil memberi kenyataan bahawa apa yang terjadi hanyalah salah faham. Jelas Aiman, hal tersebut berlaku kerana tabiatnya yang lambat membalas mesej. Ujarnya, dia terus pulang ke rumah selepas mendapat tahu mengenai perkongsian ibunya.

Namun isu berkenaan tidak berhenti disitu apabila bapa serta kakak yang juga seorang penyanyi iaitu Fara Hezel turut mengeluarkan kenyataan masing-masing.

www.myartis.com / Sumber: Rotikaya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KITA SEMUA SAMA" - SHUIB TOLAK WUJUB GOLONGAN KAYANGAN DI KALANGAN ARTIS

"Sama sahaja, saya dan isteri dikompaun RM1,000 seorang kerana melanggar SOP. Kami mengakui kesalahan dan tidak ada pengecualian dalam menerima hukuman. Tetapi kesalahan itu bukan kerana merentas negeri. Sebab soal merentas negeri kami mempunyai dokumen lengkap berkaitan kerja.

"Tidak wujud golongan kayangan atau apa. Sebab di mata undang-undang kita semua sama. Termasuklah menteri sekalipun," itulah kata pelawak dan usahawan, Shuib Sepahtu yang menolak dakwaan artis dilabel golongan kayangan apabila tidak dijatuhkan hukuman jika melanggar prosedur operasi standard (SOP).

Ini kerana kata Shuib, dia tidak melihat wujud standard berbeza hukuman di negara ini. Menafikan artis golongan kayangan, Shuib berkata dia dan isterinya, Siti Sarah tetap menerima hukuman apabila turut dikenakan kompaun sebelum ini kerana melanggar SOP.

Klik untuk gambar besar

Jelas Shuib lagi, sebagai seorang selebriti dia tidak pernah mendapat layanan berbeza mahupun istimewa kerana tetap menerima hukuman sama seperti orang biasa.

Pada Februari lalu, Shuib dan Sarah dikenakan kompaun kerana didapati duduk di sebuah meja melebihi dua orang serta tiada penjarakan fizikal di sebuah restoran.

www.myartis.com / Sumber: Utusan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI KINI TUNAI UMRAH - MAWAR RASHID TAK JANGKA POSITIF C0V1D KALI KEDUA

"Alhamdulillah, saya berada dalam keadaan baik. Saya tidak mengalami gejala teruk, cuma lemah badan sedikit saja. Selepas pulih daripada jangkitan Covid-19 tahun lalu, saya agak paranoid dan lebih berhati-hati. Jadi ketika saya mula tidak sedap badan Rabu lalu, saya terus buat ujian RTK di klinik keesokannya.

"Ketika dilaporkan positif C0V1D, saya terus mengasingkan diri daripada anak dan ibu yang kebetulan tinggal bersama buat sementara waktu. Apa yang paling merisaukan adalah jika virus ini berjangkit dengan ibu dan anak. Sebelum ini ibu paling teruk kena, jadi saya tak mahu dia terdedah dengan risiko ini lagi," katanya.

"Walaupun Raf tiada bersama saya sekarang, sekurang-kurangnya dia dapat mendoakan saya di Makkah. Tipulah kalau tak rindu, tapi syukur ibu ada bersama saya. Sekurang-kurangnya saya tidak sunyi di rumah dan ibu boleh tengokkan anak sementara saya menjalani tempoh kuarantin," ujar pelakon Mawar Rashid yang tidak menyangka dia dijangkiti C0V1D buat kali kedua sejak kelmarin.

Klik untuk gambar besar

Mawar ketika dihubungi berkata, dia bagaimanapun bersyukur apabila gejala yang dialami tidak seteruk ketika positif virus itu pertama kali pada Julai tahun lalu.

Menurut Mawar, biarpun kali ini terpaksa menjalani kuarantin tanpa kehadiran suami yang juga pelakon Raf Yaakob kerana sedang mengerjakan umrah, namun dia bersyukur apabila suaminya dapat mendoakan kesihatannya di Tanah Suci.

Terdahulu, Mawar memaklumkan pengalaman dijangkiti C0V1D pada Julai tahun lalu adalah pengalaman hitam dalam hidupnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARAWAHIDA KONGSI KISAH DETIK PERTEMUAN DENGAN SUAMI BARU

"Kami sebaya dan dia berasal dari Melaka. Kami berkenalan di gelanggang badminton. Pada Oktober lalu, baru saya tahu yang dia bermain untuk kumpulannya. Kami bermain dalam pasukan sama sejak dua tahun lalu. Saya pernah juga beregu dengan dia, tapi ketika itu berkenalan biasa saja. Tidak ada pun nak sembang, mesej atau telefon sebab dua-dua jenis berat mulut.

"Pada awalnya, saya tidak mengesyaki apa-apa. Hubungan kami lebih kepada rakan riadah. Suami tidak banyak cakap. Saya pula sejak kembali solo, malas hendak mencari pengganti.

"Tidak sangka dia menyimpan perasaan dalam diam. Saya pernah memuat naik foto dirinya dan teman lain ketika bermain badminton. Namun, tidak dihidu sesiapa. Kami mula rapat sejak akhir tahun lalu," katanya.

"Kami betul-betul berkenalan ketika dia menghantar video di Instagram iaitu pada Disember tahun lalu. Dari situ, baru ada sesi berkenalan secara lebih dekat. Daripada pengalaman masing-masing, saya janda dan dia duda, Insya Allah kami cuba belajar dan saya berasakan ada keserasian antara kami.

Klik untuk gambar besar

"Ketika Perintah Kawalan Pergerakan (PKP) lalu, ia membataskan kami untuk mengenali keluarga masing-masing. Jadi, kami buat panggilan video saja. Mana-mana keluarga yang ada di Kuala Lumpur kita bawa berjumpa.

"Kami memang tak boleh jumpa ibu bapa masing-masing kerana mereka berada di Taiping dan Melaka. Namun, mungkin inilah jodoh. Alhamdulillah, semuanya dipermudahkan," jelas penyanyi Farawahida yang mengaku sukakan lelaki sederhana dan tidak 'bising' atau 'loud'.

Berita pernikahan kedua Farawahida dengan pilihan hatinya, Zulkifli Alias, 36, yang juga pegawai kerajaan di Masjid Daerah Taiping, Perak, kira-kira jam 10.40 pagi semalam telah mengejutkan ramai pihak terutama dalam kalangan peminat. Apatah lagi sebelum ini tidak ada sebarang khabar atau pengesahan mengenai perkahwinan terdahulu.

Farawahida atau nama sebenarnya Farawahida Razali ketika dihubungi mengakui sudah bercerai dengan suami terdahulu, Abdul Shukor Mohd Zain pada April tahun lalu selepas tujuh tahun berkahwin iaitu pada 16 Disember 2013. Namun, mereka tidak dikurniakan cahaya mata.

"Kalau boleh saya tidak mahu lagi bercerita mengenai yang lepas. Cuma, ingin dijelaskan saya sudah bercerai sejak tahun lalu. Saya fikir kisah perkahwinan lalu usah diungkit lagi. Tiada jodoh antara saya dan bekas suami. Kami berpisah cara baik sejak setahun lalu," katanya.

Berkongsi mengenai perkahwinan kedua itu, Farawahida berkata, dia mula mengenali Zulkifli yang juga duda anak tiga dengan lebih mendalam hujung tahun lalu. Farawahida berkata, mengikut perancangan asal mereka mahu bernikah pada Ogos depan.

Terdahulu, sehari sebelum diijab kabul, Farawahida dan Zulkifli mengikat tali pertunangan pada majlis secara sederhana dan hanya dihadiri keluarga kedua-belah pihak di D'Studio Homestay Changkat Jering, Taiping.

Pada majlis itu Farawahida menerima dua bentuk cincin (merisik dan bertunang), lima dulang hantaran dan dibalas dengan tujuh dulang. Kemudian, pasangan itu selamat dinikahkan oleh Imam & Penolong Pendaftar Nikah Daerah Taiping, Mohd Ghazali Azidin dengan hanya sekali lafaz di Masjid Daerah Taiping, Perak, semalam. Mas kahwin adalah senaskhah Al-Quran.

"Jika mengikut perancangan awal, kami mahu bernikah Ogos depan. Namun, keputusan dibuat untuk mempercepatkannya. Selepas bernikah, kami anjurkan majlis resepsi dengan mengundang 100 tetamu," tuturnya.

www.myartis.com / Sumber & foto: Harian Metro, Berita Harian & Instagram Farawahida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAKUT KARIER MUSNAH - SHIMA TANGGUH BEDAH, TAHAN SAKIT

Mendedahkan dirinya mengalami masalah cakera tulang belakang tergelincir sakit (slipped disc) sejak 2013, penyanyi Shima atau nama penuhnya, Ku Nazhatul Shima Ku Kamarazzaman, 50, berkata, dia enggan menjalani pembedahan kerana risiko tidak boleh menyanyi semula adalah tinggi.

"Saya sanggup tangguhkan pembedahan dan menangung kesakitan seorang diri semata-mata mahu pastikan saya boleh menyanyi lagi. Sekiranya saya menjalani pembedahan, kemungkinan saya tidak boleh menyanyi lagi kerana pembedahan itu akan melalui kerongkong dan mengganggu kotak suara saya.

"Disebabkan itu juga saya tidak boleh melakukan kerja berat selain terpaksa mengharapkan duit sumbangan. Kalau dapat tawaran menyanyi sekurang-kurangnya dapat meringankan beban saya," katanya.

Klik untuk gambar besar

Menurut Shima, dia mengakui kos ubat-ubatan untuk penyakitnya itu juga tinggi menyebabkan dia perlu ikhtiar pelbagai cara: "Sekarang ini saya bergantung dengan ubat sahaja. Nak beli ubat mahal jadi terpaksa tunggu duit sumbangan. Kalau boleh saya nak aktif menyanyi semula. Sudah lama saya tidak menerima undangan nyanyian".

Sementara itu, Shima menyambut baik usaha yang ingin dibuat pihak Yayasan Kebajikan Artis Tanahair (YKAT) bagi mendapatkan rumah Projek Perumahan Rakyat (PPR). Kata Shima, dia berterima kasih kepada Datuk DJ Dave yang sudi menghulurkan bantuan.

"Saya bersyukur sekiranya dapat rumah ini. Memang dari dulu lagi saya mengimpikan rumah sendiri. Tak dapat besar, kecil pun okay. Alhamdulillah, ada juga pihak prihatin dengan nasib saya," ujarnya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NASHA AZIZ NIKAH 'TUAN HAJI' DARI BRUNEI?

Selepas gosip Fazha Sandha didakwa bernikah dengan Jejai di Thailand, terbaru timbul pula gosip Nasha Aziz sudah selamat bernikah. Waahh... betul ke ni? Patutlah sejak beberapa bulan ni cerita tentang Nasha agak berkurangan di media... malah kali terakhir Nasha update status facebooknya pun pada bulan Oktober 2011 lalu... rupa-rupanya sudah menjadi raja sehari!

Menurut situkang gosip dalam laman sembang Cari, suami Nasha berasal dari Brunei dan merupakan seorang duda bergelar 'Tuan Haji'. Beliau dikatakan sudah bercerai dengan isterinya dan kemudian menikahi Nasha sejak beberapa bulan lalu.

"Correction.  The guy yang kahwin Nasha ni ex wife bukan Caucasian hah, mintak ampun.  Local woman ex wife p dah lama divorced lah.

"Khabarnya dah 5-6 bulan kahwin.  Abis lah tentu wartawan scoop tis news nanti.  Ampun lah tuan haji bocor citer kat sini lak," dakwa penyampai gosip tersebut.

Maaflah Nasha jika gosip ini tak benar, tetapi jika benar... benda yang baik buat apa nak sorok-sorok? Hubungan suami isteri bukankah satu hubungan yang halal, jadi tak ada apa yang perlu diselindungkan.

Oleh yang demikian, tahniah dan selamat pengantin baru sekiranya Nasha benar-benar sudah berkahwin. Tapi jika belum... sabar je la..!


GAMBAR SANA SINI - SITI & PEMINAT DI BOGOR

Majlis beramah mesra dengan peminat Datuk Siti Nurhaliza anjuran Kelab Peminat Siti di Bogor, Indonesia. Difahamkan, majlis tersebut diadakan juga bagi meraikan ulangtahun ke 17 perjuangan Siti dalam bidang seni semalam.

Dan seperti biasa, apabila perjumpaan seperti ini diadakan, pelbagai sukaneka dipertandingkan. Selain itu, terdapat juga sesi nyanyian dan kejutan buat Siti serta peminat yang turut datang dari Malaysia dan Singapura. Jom tengok..!

Klik untuk imej besar...

Lagi 28 gambar menarik selepas ini...

Photo: SitiZone


TAHNIAH - HANNAH DELISHA SELAMAT AKHIRI ZAMAN BUJANG

"Finally, after 5 years. Alhamdullilah. I love you @imamemy #imampadahannah," tutur pelakon dan penyanyi Hannah Delisha yang berkongsi berita gembira dimana dia telah pun selamat bernikah dengan jejaka pilihan hati yang juga seorang pelakon Imam Shah.

Perkongsian terbaru Hannah di laman Instagram telah mengejutkan ramai pihak. Menerusi entri tersebut, Hannah meluahkan rasa syukur selepas lima tahun akhirnya dia sah bergelar isteri serta meluahkan rasa cinta pada suaminya itu.

Dalam pada itu, Imam juga turut berkongsikan gambar semasa penikahan dan menyarung cincin sekaligus mengesahkan mereka bergelar pasangan suami isteri.

Klik untuk gambar besar

"It's always you. In the name of the Most Gracious, Most Merciful. I love you @hannahdelisha #imampadahannah," tulis Iman pula di Instagram miliknya.

Meninjau ke ruangan komen, rata-rata netizen terkejut dengan berita itu serta tidak ketinggalan mengucapkan tahniah kepada Hannah di atas pernikahannya itu.

Apa-apapun, kmi ucapkan selamat pengantin baru kepada pasangn ini dan semoga ikatan perkahwinan yang dibina kekal bahagia hingga ke akhir hayat.

www.myartis.com / Sumber & foto: Rotikaya, Instagram Hannah Delisha & Imam Shah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 FOTO - LEBIH 5,000 PEMINAT HADIRI RESEPSI KHAS FATTZURA

Seperti yang dijanjikan, pasangan popular, Fattah Amin, 27, dan Nur Fazura, 34, telah mengadakan majlis resepsi perkahwinan yang khas untuk peminat semalam.

Majlis yang berlangsung di Royale Palace, Shah Alam, Selangor itu telah dihadiri lebih 5,000 orang peminat untuk berkongsi hari bahagia mereka.

Peminat setia pasangan itu mula membanjiri lokasi majlis sejak pukul 1 petang dan kehadiran mereka tidak putus-putus sejak itu sehingga majlis selesai pada pulul 4 petang.

Dalam majlis yang bertema 'The Fattamorgana' hasil dekorasi Reka Temor itu menyaksikan Fattah dan Fazura mengenakan busana perkahwinan tradisional berwarna Aqua rekaan Altelia Almani.

Klik untuk gambar besar

Rata-rata tetamu yang hadir mengambil peluang merakamkan gambar kenangan bersama pasangan pengantin. Peminat memenuhi ruang dewan bagi melihat pasangan pengantin dari dekat.

Majlis turut diserikan dengan persembahan artis popular antaranya Khai Bahar, Bob Yusuf dan Fazli Zainal.

Lebih istimewa, pasangan ini sempat mendendangkan lagu duet mereka berjudul Cinderella di hadapan ribuan peminat yang hadir.

Beruntung sungguh peminat FattZura dapat hadir ke majlis ini. Iyalah, bukan senang untuk pasangan selebriti mengajak peminat ke majlis kenduri, bukan?

Untuk makluman, Fattah dan Fazura telah selamat diijabkabulkan dalam majlis tertutup di sebuah hotel di ibu negara pada 27 November tahun lalu.

Semoga pasangan ini mendapat keberkatan dan berkekalan hingga ke akhir hayat.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


EBBY YUS DEDAH ADA WANITA INGIN KAHWIN DENGANNYA, TAK KISAH SAKIT

Masih hidup membujang pada usia sudah melewati separuh abad, pelakon dan pelawak terkenal, Ebby Yus, 55, memberitahu bukan dia tidak pernah cuba menjalin hubungan cinta sebelum ini.

Dalam masa sama, Ebby Yus turut mendedahkan ada wanita yang mengajaknya untuk berkahwin walaupun dalam keadaan kesihatannya kini yang tidak baik.

"Walaupun dalam keadaan kesihatan kurang baik ketika ini, masih ada wanita sudi mengajak saya berkahwin dengannya. Namun, soal perkahwinan tetap membabitkan dua hati dan untuk keadaan sekarang, saya sudah pasrah.

"Saya pernah mencubanya ketika usia masih muda dulu. Namun, siapalah kita. Sebagai manusia, saya hanya mampu merancang, kerana selebihnya tetap berbalik pada izin Allah SWT," katanya.

Ditanya adakah dia pernah mengalami episod putus tunang atau apa saja yang menyedihkan dalam perhubungan, Ebby berkata, dia tidak pernah melaluinya.

Klik untuk gambar besar

"Dalam urusan jodoh, ia tidak membabitkan keputusan sebelah pihak saja tetapi secara berpasangan. Bukan hanya pasangan, turut diambil kira juga persetujuan keluarga seperti restu ibu bapa serta pihak berkaitan sebelah lelaki dan perempuan," ujarnya.

Mengakui bukan paras rupa menjadi ukuran dia menolak pelawaan wanita yang mengajaknya berkahwin, Ebby berkata, soal itu hanya diri sendiri yang tahu.

"Masih membujang pada usia adalah takdir saya. Tidak berkahwin bukanlah satu masalah, cuma dalam keadaan sekarang apabila berhadapan masalah kesihatan ia sedikit-sebanyak memberi kesukaran kepada saya," tuturnya.

Terdahulu, Ebby mendedahkan beliau disahkan menghidap penyakit buah pinggang dan jantung hingga menyukarkan beliau untuk bekerja lagi. Berita itu turut mendapat kunjungan bekas Perdana Menteri, Najib Razak.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERSALIN DIUSIA 41 MINGGU - NURUL SYUHADA NURUL AIN DEDAH NAMA ANAK KE-4, 'RAJA AASIYA AMAAL'

Menerusi muat naik di laman Instagram, pengacara dan personaliti televisyen, Nurul Syuhada Nurul Ain telah mendedahkan nama anak keempatnya yang merupakan seorang bayi perempuan. Difahamkan, Syuhada selamat melahirkan anak bongsunya itu secara normal walaupun mencecah usia kehamilan 41 minggu.

Bekas pengacara program, Mingguan Wanita ini bersama suaminya, Raja Amir Syah Raja Azwa telah bersepakat untuk menamakan anak mereka itu 'Raja Aasiya Amaal'. Malah, menerusi hantaran tersebut juga, Syuhada turut memaklumkan dia sekeluarga telah pun menjalankan majlis aqiqah dan cukur jambul bersempena genap seminggu kelahiran cahaya mata perempuannya itu.

"Raja Ahmad would like to announce the end of his reign as the youngest child! And today is day 7 and Alhamdulillah we performed the offering of Aqeeqah, shaved her head and named her, Raja Aasiya Amaal. Alhamdulillah," kongsinya.

Meninjau di ruangan komen, rata-rata netizen dan rakan artis turut tumpang gembira selain turut mendoakan semoga Raja Aasiya membesar menjadi anak yang solehah serta penyejuk hati ayah dan ibu.

Klik untuk gambar besar

"Tahniah Syuhada dan hubby atas kelahiran baby comel. Semoga membesar sebagai anak solehah dan penyejuk mata kedua ibu bapa. Didoakan juga moga dikurniakan kesihatan yang baik buat mommy dan baby.

"Sedap nama Aasiya Amaal. Selamat berpantang Nurul. - "Alhamdulillah, bismillah masyaAllah. What a beautiful name. Selamat berpantang mommy.

"MasyaAllah she is gorgeous. Congratulation again Syud and hubby. - "Alhamdulillah, tahniah sis," antara komen-komen netizen di laman Instagram.

Untuk makluman, Syuhada dan suaminya, Raja Amir Raja Azwa telah mendirikan rumah tangga pada 16 Julai 2011. Hasil perkongsian hidup tersebut, pasangan ini kini sudah dikurniakan empat cahaya mata termasuk sepasang kembar, Raja Abdul Mateen (lelaki) dan Raja Nour Emaan (perempuan) serta anak lelaki, Raja Ahmad Syah dan anak perempuan, Raja Aasiya Amaal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIKRY TIDAK KISAH BEKERJA BERSAMA MICHAEL ANG, TETAPI BERSYARAT: "BENDA DAH LEPAS, BUANG MASA JE"

Pelakon dan pengacara Fikry Ibrahim dan pengarah Michael Ang sebelum ini pernah dilanda kontroversi antara mereka berdua. Fikry mengakui bahawa dirinya amat berbesar hati apabila berpeluang berkongsi pentas dengan Michael menerusi Pentas Akhir Ratu Hijabista 2020 yang telah melabuhkan tirai minggu lalu.

Menurut Fikry, dia hanya menjalankan tugas sebagai hos program berkenaan dan bertanggungjawab untuk menyambut kehadiran pengarah tersohor itu yang hadir sebagai juri jemputan pada episod akhir program realiti berkenaan.

Tidak mahu berfikir secara berlebihan, Fikry menganggap antara mereka berdua tidak wujud sebarang masalah dan dia juga tidak terasa meskipun kontroversi itu bermula dengan sikapnya yang menegur seseorang yang disyaki dituju kepada Michael Ang.

"Saya tiada masalah apa pun. Bila dia datang saya menyambutnya dengan baik kerana dia tetamu kita. Dia pun sudi untuk datang dan saya ucapkan berbanyak terima kasih. Kalau perkara yang selebih daripada itu saya tidak tahu.

"Saya tak tahu apa yang dia fikirkan tapi saya rasa okay sahaja tiada masalah. Saya tak terasa pun. Perkara ini bermula bila saya tegur seseorang itu dengan baik supaya perkara ini dapat menyedarkan dia dan orang lain.

Klik untuk gambar besar

"Tapi Alhamdulillah mungkin ada perselisihan diantara kami di peringkat awal tapi sekarang semuanya dah reda. Ini mungkin pengajaran untuk kedua-dua belah pihak," tuturnya.

Dalam pada itu, Fikry sempat memohon maaf jika dia ada menyakitkan hati sesiapa di luar sana yang mungkin 'terasa' dengan kenyataannya sebelum ini.

Meskipun tidak pernah menyebut nama individu yang dimaksudkannya itu, Fikry berkata dia sama sekali tidak mempunyai niat untuk mengaibkan sesiapa.

Mengakui industri seni tanah air ini tidaklah begitu besar, Fikry menjelaskan dia tidak mahu agar isu ini dibiarkan berpanjangan

"Saya tidak pernah menyebut pun nama sesiapa tapi kalau ada yang terasa tu, saya tiada niat pun untuk mengaibkan sesiapa. Tapi kalau ada orang yang cuba mengaibkan saya dan statement seseorang itu disebabkan oleh kekurangan daripada saya, saya minta maaf.

"Kalau salah saya, saya minta maaf tiada masalah pun di sini. Saya minta maaf secara terbuka kalau saya salah. Tapi kalau dia pun segan nak minta maaf tak mengapa saya maafkan dia. Benda ni pun dah lepas. Buang masa je. Industri kita pun kecil je," ujarnya.

Ketika ditanyakan adakah dia sudi untuk berkolaborasi dengan Michael Ang jika diberi peluang, Fikry berbesar hati namun terdapat syarat yang diberikannya.

"Sejujurnya kalau diberi peluang, saya tak kisah untuk bekerjasama. Syaratnya, yang penting kena ikut S.O.P yang betul, sistematik dan telus," kata Fikry.

www.myartis.com / Sumber & foto: Media Hiburan, Instagram Fikry Ibrahim & Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZYNAKAL SAH HIDAP BIPOLAR MANIA, BEBAS DADAH

Semua mengetahui mengenai isu seorang penyanyi BBNU dan komposer, Zynakal yang didakwa bertindak diluar kawalan dengan mencederakan seorang pekerja warga Bangladesh di stesen pam minyak di Ampang dan menghalang tugas polis. Tindakan Zynakal itu telah menyebabkan dia disabitkan kesalahan mengikut Seksyen 323 Kanun Keseksaan dan dikenakan denda sebanyak RM2,800.

Ramai yang tidak tahu bahawa penyanyi lagu 'Terbang' itu mengalami penyakit Bipolar Mania yang boleh menyebabkan gangguan emosi berubah-ubah. Menurut rakan rapatnya, Syazwan Zanini berkata Zynakal menghadapi Bipolar Mania dengan itu dia perlu menjalani beberapa proses rawatan untuk pemulihan. Kini, Zynakal masih di tahan di wad psikiatri, Hospital Besar Kuala Lumpur.

"Setelah mahkamah menjatuhkan hukuman denda pada Jumaat lalu, kami pujuk dia untuk ke hospital kerana nampak lain dari dirinya yang menggambarkan itu bukan dirinya. Awalnya menolak, namun akhirnya dia akur dengan permintaan kami, hasil pemeriksaan doktor mendapati dia menghidap salah satu masalah pada mental dan perlu mendapatkan rawatan segera. Buat masa ini tidak dapat dipastikan bila akan dia dibenarkan pulang.

Klik untuk gambar besar

Tambahnya lagi, buat masa ini keadaan Zynakal belum lagi stabil dan kelakuannya tidak boleh dijangka. Rakannya itu turut menafikan Zynakal dibawah pengaruh bahan terlarang: "Watak dua pelbagai dan kadang-kadang kita tidak faham dan cuba apa yang dia sampaikan dalam perbualan. Kalau anda kenal dia, anda akan tahu itu bukan dia. Hasil ujian air kencing juga mendapati dia bebas daripada sebarang pengaruh dadah.

Untuk makluman, antara simpton Bipolar Mania ialah rasa gembira, lebih aktif dari biasa, masalah untuk tidur, rasa gelisah, cepat marah, melakukan sesuatu perkara berisiko dan bercakap dengan cepat.

www.myartis.com / Sumber & foto: mStar & Instagram Zynakal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIADA MALAM BERINAI MIRA FILZAH

Bagi setiap pasangan yang akan bernikah, pastinya akan mengadakan majlis berinai terlebih dahulu atau selepas majlis akad nikah. Namun tidak bagi pelakon Mira Filzah yang memberitahu dia tidak akan mengadakan malam berinai menjelang majlis perkahwinannya yang dikhabarkan tidak lama lagi.

Mira ketika menjawab soalan yang diajukan peminat sama ada majlis berinai akan diadakan bertemakan Bollywood, pelakon 'Bidadari Kiriman Tuhan' itu menafikannya.

"Adakah Bollywood antara tema untuk malam berinai nanti?" soal peminatnya.

Manakala jawab Mira: "Takkan ada malam berinai jadi I balas dendam dekat fotografi kanta lekap saja sis."

Klik untuk gambar besar

Jawapan Mira itu meredakan ketegangan peminat yang memuji tindakannya tidak terpengaruh atau terikut-ikut dengan budaya masyarakat luar: "Bagusnya tak ikut budaya agama lain. Sebarkan budaya yang baik-baik saja," puji salah seorang peminat.

Dalam pada itu, Mira yang terpalit dengan kontroversi 'cultural appropriation' dengan menyarung pakaian tradisional masyarakat India baru-baru ini masih dipuji cantik oleh peminatnya.

Difahamkan Mira kini sedang sibuk dalam persiapan menjelang hari bahagianya dan bakal menyarung beberapa helai busana perkahwinan rekaan pereka fesyen tersohor tempatan.

www.myartis.com / Sumber & foto: Astro Gempak & Instagram Mira Filzah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAKUT NANTI ORANG AMBIL KESEMPATAN KE ATAS GAMBAR ANAK KAMI" - LISA SURIHANI

Pasti ramai peminat diluar sana ingin melihat gambar penuh Yahaira Leanne anak kepada Lisa Surihani dan Yusry KRU kan!

Walaubagaimanapun, Lisa dan Yusry ada sebab tidak memuat naik gambar anak perempuan mereka.

Klik gambar untuk size besar

Ini kerana sebelum ini mereka ada berkongsikan dua keping gambar cahaya matanya itu tetapi sudah terdapat banyak akaun palsu di laman sosial yang menggunakan gambar tersebut dan menjadi akaun untuk menjual beli dan juga servis.

"Bayangkan selepas foto kami bertiga didedahkan, kami sendiri terkejut melihat betapa banyak akaun laman media sosial termasuk Instagram yang diwujudkan khalayak atas nama Yahaira.

"Ada pula yang mengambil keuntungan di atas akaun terbabit dengan menjual barang dan perkhidmatan. Hal ini sendiri cukup merisaukan Lisa sebagai ibu.

"Kami mahu membesarkan Yahaira sama seperti kanak-kanak lain dan mengharapkan agar peminat dan orang ramai dapat menghormati privasi kami," ujar Lisa dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK SULUNG ERIN MALEK SAMBUT BIRTHDAY KE-3

"Happy 3rd Birthday, Mohamed Faliq! 🦖🎈🎉 I cant believe he's THREE 😭 #birthdayboy #3yearsold #011015 #Faliqturns3.

"My baby boy is growing up so fast. You're my everything Faliq, may Allah bless you and protect you always ♥ Mommy love you so so much! #Faliqturns3," tulis pelakon Erin Malek.

Erin dan suaminya, Farriz Fauzy telah berkongsi beberapa foto sambutan hari jadi anak sulung mereka, Mohamed Faliq yang kini berusia tiga tahun menerusi laman Instagram miliknya.

Klik untuk gambar besar

"1st OCT 2015, Happy 3rd Birthday 🎂 today My boy, May Allah bless you with Endless Happiness, Long age with Good Health, and May Allah fulfill your Dreams and Duas. Papa Love you 💕 Son," tulis suami Erin pula.

Di ruangan komen, rata-rata netizen dan rakan rapat pelakon 'Tentang Bulan' itu turut menulis ucapan buat Faliq.

Erin yang mulai aktif di industri hiburan tempatan pada tahun 2005 sebagai pelakon kanak-knak dan berjaya membina popularitinya menerusi kemunculan dalam filem, drama dan program TV tempatan itu mempuanyai seorang anak perempuan bernama Nur Aisha.

www.myartis.com / Sumber: Astro Gempak & Instagram Erin Malek

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - SELEPAS NENEK, BAPA DALER YUSUF PULA MENINGGAL DUNIA KERANA COVID-19

"Ini adalah tahun paling mencabar buat saya apabila kehilangan dua anggota keluarga dalam tempoh terdekat. Arwah bapa dijangkiti COVID-19 daripada arwah neneknya, Muhammadiyeva Shodi yang meninggal dunia pada 7 Ogos lalu," demikianlah kata model dan pelakon, Daler Yusuf.

Selepas hampir sebulan kehilangan nenek tersayang yang meninggal dunia akibat wabak COVID-19, Daler diuji sekali lagi apabila bapanya pula terkorban disebabkan wabak sama.

Berita pemergian yang menyedihkan dikongsi pelakon 'Tuan Anas Mikael' itu menerusi laman Instagram, petang tadi. Daler berkata, bapanya, Dusmat Hamroyev, 54, menghembuskan nafas terakhir di Uzbekistan selepas lebih 10 hari terlantar di hospital.

Klik untuk gambar besar

Lebih menyedihkan, Daler berkata, dia tidak dapat pulang ke kampung halaman untuk menziarahi, menatap mahupun menyempurnakan jenazah arwah bapanya: "Tujuh hari lagi arwah akan menyambut ulang tahun ke-54. Banyak hajat dan cita-citanya belum tercapai.

"Keadaan arwah yang menghidap penyakit kencing manis juga menyukarkannya untuk sembuh. Saya percaya Allah lebih menyayanginya. Semoga roh arwah tenang dan di tempatkan di kalangan insan beriman. Saya mohon peminat mendoakan supaya saya dan keluarga kuat menempuh kehilangan ini," katanya.

www.myartis.com / Sumber & foto: Berita Harian & Instagram Siti Sarah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH TANPA KERUSI RODA - ZAITON SAMEON LUAH RASA SYUKUR

Jika sebelum ini terpaksa bertongkat dan berkerusi roda akibat kecederaan pada kaki selepas terjatuh tahun lalu, penyanyi Zaiton Sameon, 61, kini sudah mampu berjalan sepenuhnya dan menyempurnakan ibadah umrah tanpa sebarang masalah.

"Alhamdullilah... jejak sahaja kaki di Kaabah, saya dan boleh berjalan dan menyelesaikan tawaf tanpa masalah.

"Ini semua keajaiban daripada Allah. Bersyukur ibadah saya dipermudahkan atas doa semua peminat," katanya yang berkongsi pengalaman indah dan satu keajaiban sepanjang berada di Kota Makkah.

Zaiton dan 23 selebriti veteran terpilih untuk mengerjakan umrah termasuklah Ibnor Riza, Hamid Gurkha, Sulaiman Yassin (Mat Over), Harun Hashim, Mat London, Sahara Yaacob, Shima, Aida Agil, Zaleha Hamid, Ayati Tasrip dan Halil Chik.

Program itu adalah anjuran bersama Pejabat Penasihat Perdana Menteri, Yayasan Mustika Kasih dan Yayasan Perdana Ummah. Mereka selamat mengerjakan ibadah Umrah pada 26 Januari hingga 6 Februari lalu.

Klik untuk gambar besar

Dalam pada itu, penyanyi lagu 'Menaruh Harapan' ini memaklumkan yang ia merupakan kali kedua dia berpeluang mengerjakan ibadah umrah.

Malah, dia turut menyimpan hasrat berkunjung lagi ke Makkah dan mengimpikan untuk terus menetap di sana.

"Saya pertama kali ke Makkah sekitar tahun 1995 dan sejak itu perasaan rindu terhadap Makkah sentiasa ada cuma tiada peluang untuk ke sana.

"Alhamdulillah selepas 23 tahun akhirnya doa saya untuk kembali ke sana akhirnya tercapai. Rasa macam nak pergi sana lagi dan kalau boleh nak menetap terus di Kota Makkah," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KONGSI FOTO LIMA PEMBANTU RUMAH JAGA ANAK - ZIZIE NAFI MENUNJUK, RIAK

Sebaik sahaja memuatnaik sekeping foto yang menampakkan lima pembantu rumahnya menjaga lima anak termasuk dua anak angkatnya, semalam, pelakon Datin Seri Zizie Izette telah mendapat tohmahan beberapa pemilik akaun Instagram (IG) yang mengatakan dia sengaja menunjuk.

Berikutan itu, warganet menyifatkan tindakan itu sebagai riak tambahan pula Zizie adalah isteri kepada Ahli Parlimen Kinabatangan, Datuk Seri Bung Moktar Radin. Bagaimanapun, Zizie menafikan dakwaan sesetengah pihak: "Saya rasa tiada isu di sini kerana pengikut IG atau peminat sudah mengenali atau mengetahui kehidupan saya.

"Apabila membaca ruangan komen di IG, saya dapati ramai yang memberi sokongan. Ada dalam kalangan pengikut berharap mereka meraih rezeki yang sama seperti mana saya dikurniakan. Saya tidak ketinggalan mendoakan dan berharap rezeki mereka dimurahkan oleh Allah SWT," katanya.

Klik untuk gambar besar

Menurutnya, dia sering berkongsi perkembangan hidupnya sekeluarga di IG dengan memuatnaik foto miliknya: "Jika foto disimpan dalam telefon bimbit, ia mungkin hilang apabila peralatan itu rosak. Disebabkan itu saya memuatnaik di laman sosial kerana ia kekal di situ".

Berkaitan pembantu rumahnya, Zizie tidak mengulas sejak bila mereka diupah dan berapa gaji dibayar. Katanya, dia menggunakan khidmat lima pembantu rumah untuk mengendalikan lima anaknya termasuk keluarga.

www.myartis.com / Sumber & foto: Astro Gempak & Instagram Zizie Izette

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERANGKAT TUNAI UMRAH HARI INI - ALIFF AZIZ & BELLA ASTILLAH MOHON DOA

Pada jam 3.25 petang, hari ini, pasangan selebriti, Aliff Aziz dan Bella Astillah telah berlepas ke Makkah dengan pesawat Malaysia Airlines bagi menunaikan ibadah umrah. Dalam pada itu, Aliff dan Bella menerusi laman Instagram masing-masing itu berharap segala urusan mereka di Tanah Suci berjalan lancar.

"Alhamdulillah hari ini berangkat saya sekeluarga untuk menunaikan umrah buat pertama kali. Mohon semua doakan semoga kami selamat pergi dan kembali. Kepada semua yang pernah terguris hati dengan apa2 perbuatan saya, mohon dimaafkan ya. Semoga perjalanan ini dilindungi dan dirahmati Allah Azzawajal dan menjadi asbab kebaikan kita semua insyaallahuta'ala. 🤍," tulis Aliff.

"Bismillahirrahmanirrahim.. Assalammualaikum, syukur Alhamdulillah Bella, suami, mama dan ayah ingin berangkat ke Tanah Suci bagi menunaikan ibadah umrah buat pertama kali. Mohon semua doakan kami para jemaah selamat pergi dan pulang inshaAllah..

Klik untuk gambar besar

"Kepada keluarga, sahabat, semua yang mengenali saya, dengan ini saya ingin memohon maaf dan ampun sekiranya saya pernah mengguriskan hati, tersilap kata atau perbuatan yang kurang menyenangkan sepanjang perkenalan. Bella sangat2 terharu dapat membawa kedua orang tua bella sbb inilah impian bella dari sekolah lagi. Allahuakhbar, bahagia rasanya bila dapat bersama2 mama dan ayah 🥲.

"Ikhlas dari kaklong untuk mama sama ayah yang banyak berkorban dari kaklong kecik masa kita tinggal di sabah sampai lah sekarang. Tak terbalas segala jasa mama ayah. Semoga ini menjadi permulaan tahun baru yang baik buat kita semua, InshaAllah.. Amiin yra 🤲🏻.

"Terima kasih juga buat kak @azlinabdlatif dan abg Akram. Semoga persahabatan ini kekal selamanya InshaAllah. @iamaliffaziz @eina_astillah @ag.astillah #HadiahHariJadipalingbermakna #1602 #1503," kata Bella.

"Bismillahirrahmanirrahim. Jadikanlah perjalanan kami ini Ya Allah, perjalanan yang bermanfaat. Permudahkanlah kami untuk melihat keindahan alam ciptaan-Mu agar kami insaf betapa kerdilnya kami di sisiMu. Jadikanlah kami hamba-hambaMu yang sentiasa berzikir dan memuji kebesaran dan keagungan ciptaan-Mu," tutur Bella di Instagram Story miliknya pula.

Sebelum ini, Bella bercadang untuk menyambut ulang tahun kelahiran suaminya di Makkah: "Rancang nak sambut 'birthday' Aliff di sana (Makkah) pada 16 Februari nanti. Ini adalah umrah pertama Aliff, begitu juga saya," jelasnya dalam satu temubual.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUNCUL BERSAMA LELAKI SADO - A. AIDA AKUI SEDANG SALING BERKENALAN

Baru-baru ini telah menimbulkan persoalan banyak pihak apabila kemunculan jejaka sado yang hadir bersama penerbit terkenal, Datuk A Aida pada Konsert Romantikan Datuk Awie. Ramai mula berteka-teki adakah itu pasangan baru A Aida selepas dia menolak tujuh lelaki yang tidak menepati kriteria berbadan sado.

A Aida, 50, ketika dihubungi mengakui sedang berkawan dengan lelaki itu namun perhubungan mereka masih dalam fasa mengenali hati budi: "Saya sudah agak soalan ini akan timbul. Saya jenis yang selesa bercakap benar. Ya, saya dengan dia sedang berkawan. Tapi, perhubungan masih peringkat awal iaitu saling berkenalan.

"Saya tidak mahu terburu-buru dalam soal mencari pasangan. Saya mahu relak dulu. Lagi pula, apa yang menjadi keutamaan sekarang tetap pada perniagaan dan anak-anak. Kalau ada jodoh, adalah. Tapi, itu bukan fokus saya sekarang. Pada usia sekarang, banyak perkara lain perlu diberi perhatian," ujarnya.

Klik untuk gambar besar

Mengenai usia lelaki itu yang jauh lebih muda daripadanya, A Aida berkata dia tidak membataskan diri untuk berkawan dengan sesiapa: "Dari dulu lagi saya okay saja dengan sesiapa. Macam sekarang ini pun, dia jauh lebih muda daripada saya. Tapi, saya selesa berkawan dengannya. Saya tidak fikir usia itu halangan. Cuma, saya kena lebih berhati-hati dalam perkara ini," jelasnya.

Ditanya adakah lelaki sado itu jurulatih peribadi di pusat gimnasium tempatnya bermain gim, A Aida selesa mengunci mulut: "Biarlah rahsia," katanya ringkas.

Perkembangan lain, A Aida bakal muncul dengan filem terbitan pertama syarikatnya, 'Ratu Kala Jengking: Puteri Keranda' pada 27 Februari ini. Filem arahan Bade Azmi itu menampilkan Nadia Brian, Firman Siagan, Amar Asyraf, Putra Amaris, Eyra Hazali dan ramai lagi.

www.myartis.com / Sumber & foto: Harian Metro & Instagram A. Aida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERINAI MALAM INI, NIKAH ESOK - ELLY MAZLEIN BAKAL DEDAH TUNANG

Hari ini (17 Januari 2020) merupakan tarikh dimana pelakon, penyanyi dan pengacara Elly Mazlein bakal memperkenalkan tunangnya, Mohamad Azlan dalam satu majlis berinai yang akan diadakan malam ini.

Elly yang bakal melangkah ke alam perkahwinan Sabtu ini (18 Januari 2020), teruja dan berdebar menantikan tarikh itu. : "Perasaan saya bercampur baur, tapi lebih kepada teruja. Alhamdulillah, persiapan untuk majlis malam berinai esok (hari ini) dan akad nikah Sabtu ini sudah hampir siap sepenuhnya," tuturnya.

Ditanya mengenai perasaan bakal suami yang akan diperkenalkan buat pertama kali kepada media, Elly berkata, dia mengakui ada rasa segan: "Dia sedikit ada rasa segan. Apa pun, kami berdua berdoa dan mengharapkan supaya dua majlis yang akan berlangsung selama dua hari itu akan berjalan lancar," katanya.

Majlis malam berinai akan berlangsung di Pusat Dagangan Dunia Kuala Lumpur (PWTC) bertemakan Cik Siti Wan Kembang, malam hari ini. Majlis malam berinai, akad nikah dan resepsi akan diadakan secara tertutup dengan kehadiran 750 tetamu jemputan yang terdiri daripada keluarga, kenalan, rakan artis serta media.

Klik untuk gambar besar

Majlis dua hari itu juga bakal menyaksikan persembahan beberapa artis popular tanah air. Sebelum ini, majlis merisik berlangsung pada 19 Oktober lalu dan diadakan secara tertutup. Elly dan Azlan seterusnya diikat dalam satu majlis pertunangan yang berlangsung 17 Disember lalu.

Penyanyi lagu 'Bungaku Bakawali' itu mengenali Azlan sejak Ogos tahun lalu dan sehingga kini, belum berkongsi foto wajah kekasihnya itu secara terbuka. Sebelum ini, Elly pernah berkahwin dengan pengarah Azmi Hatta dan dikurniakan cahaya mata, Putri Sara Sefhia Azmi.

"Sedang.. Decoration dari @achare.lapanbelas utk majlis malam berinai esok , 17 January 2020. InsyaAllah Esok kakak lina akn lanja gambar bakal suami #PapaAwanNano & juge Sefhia. Jgn lupa Saksikan secara live sepanjang majlis Mlm berinai esok di Channel YouTube #DuniaEllyMazlein. Doakn moga Semua berjalan dgn lancar ya. Ada apa2 pesanan utk kepom?

"Izinkan Aku Merasa Secebis kebahagiaan. Videographer & photographer dari @faridismproduction. Highly recommended.. Gambar & Video Cantik. Kakak lina love sgt.. InsyAllah kakak lina akn jd kan @faridismproduction sebagai photographer & Videographer rasmi kakak lina .. tq @faridismproduction kakak Lina absolutely correction confidently recommends to all kampung people, camtoooo haaaaa.

"Yes I'm so happiness with the results University. InsyaAllah Esok kakak lina akn lanja gambar bakal suami #PapaAwanNano & juge Sefhia. Jgn lupa Saksikan secara live sepanjang majlis Mlm berinai esok di Channel YouTube #DuniaEllyMazlein. Doakn moga Semua berjalan dgn lancar ya.

"Jgn lupa Saksikan majlis malam berinai secara live di YouTube Channel #DuniaEllyMazlein. Jommmm Subscribe Dan tekan notification ya agitchuuuuuu. Doakn kami ya wahai Kampung People. Wahai Anak mama Putri Sara Sefhia.. Mama sayang kamu sgt. Pimpin tangan mama Dan kite teruskan perjalanan yg baru ini.. moga bahagia Dunia & Akhirat milik kita ya sayang. Amin," tulisnya.

www.myartis.com / Sumber & foto: Media Hiburan, Harian Metro & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT HAL LAGI - IQRAM DIKECAM KOMEN DADA UQASHA

Kelakuan 'aneh' pelakon Iqram Dinzly pada tahun lalu telah mencetuskan kontroversi dan menjadi perhatian ramai netizen.

Dek kerana itu kata Iqram, dia mahu berubah dan ramai lega melihat perubahannya yang kini lebih positif dan tidak lagi seperti dahulu.

Namun, baru-baru ini nama Iqram sekali lagi menjadi bualan dan kecaman netizen apabila meninggalkan komen berbaur lucah di foto poster Uqasha Senrose yang membawakan watak wanita bunian cantik dalam filem 'Hantu Kak Limah'.

Seperti sudah dijangka, komen tersebut mengundang pelbagai reaksi dari netizen yang menggelar Iqram seorang yang biadap, serta mengatakan dia masih lagi belum 'pulih' sepenuhnya.

Klik untuk gambar besar

Bagaimanpun menurut Iqram, dia bukan mahu bertindak biadap tetapi sebenarnya dia mengagumi tranformasi dilakukan oleh Uqasha yang dilihat berjaya membawakan watak tersebut.

Tidak kurang juga ada yang mengatakan Iqram mahu meraih perhatian ramai selepas sekian lama mendiamkan diri berikutan isu kontroversinya sebelum ini.

Iqram dan Uqasha sememangnya berkawan baik daripada dahulu dan mereka berdua sudah memahami perangai antara satu sama lain.  Malah, Uqasha sedikit pun tidak terkesan dengan komen Iqram.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ALLAH AKAN MELINDUNGI KITA" -  SHALMA ELIANA JAWAB DAKWAAN KENA 'BOMOH'

Nama bekas teman wanita Ismail Izzani iaitu Shalma Eliana atau nama penuhnya Shalma Eliana Bruhanutheen, 22, telah diheret sekali selepas kontroversi melanda penyanyi itu sejak beberapa hari lalu.

Ini berikutan seorang wanita yang menggelarkan dirinya sebagai Mia Lara mendedahkan pernah melakukan perbuatan syirik terhadapnya. Shalma ketika ditanya mengenai dakwaan tersebut berkata, dia hanya mampu memohon perlindungan Allah agar dijauhkan daripada perkara syirik.

Jelas Shalma yang kini berada di London, dia sendiri tidak tahu bagaimana untuk memberi respon terhadap dakwaan tersebut namun berharap tiada sebarang perkara buruk berlaku kepadanya.

"Sebenarnya saya tidak tahu macam mana nak respon tentang perkara ini. Tapi kita doa sahaja supaya kita sentiasa dilindungi dan dijauhkan daripada perkara tidak diingini," katanya yang berkongsi perkara itu menerusi ruangan Ask Me Question di Instastory.

Klik untuk gambar besar

Dalam pada itu, Shalma yang merupakan seorang pelakon dan penyanyi ini memberitahu, dia tidak perlu takut dengan dakwaan wanita terbabit kerana percaya Allah sentiasa ada melindunginya.

"Allah ada dengan kita. Kita nak takut apa. Dia akan melindungi kita," tuturnya.

Sementara itu, mengenai soalan tentang peribadi, Shalma berkata, bukan mudah untuk dirinya meneruskan kehidupan selepas berpisah dengan Ismail Oktober tahun lalu.

Jelasnya, ketika ini dia masih mempunyai masalah kepercayaan terhadap orang lain dan lebih selesa bersendirian daripada mempunyai teman lelaki.

"Saya dah tak tahu macam mana nak suka orang dah. Tak tahulah sama ada trauma atau tidak. Saya rasa ia berkenaan dengan isu kepercayaan. Nak berkenalan dan pergi keluar makan boleh sahaja, tapi crush tak ada," jelasnya.

Terdahulu, pasangan tersebut memutuskan untuk mengakhiri hubungan mereka dan sepakat membuang cincin berlian yang pernah diberikan ke dalam sungai.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENARIK RAMADHAN - FIZA ELITE DAN ANAK

Posing terkini Pelakon dan penyanyi Fiza Elite atau nama sebenarnya Fiza Halim, 32, bersama anak-anaknya yang comel. Beliau yang mula memakai tudung dua bulan lalu nampaknya makin cun meskipun terpaksa membatalkan pernikahannya yang sepatutnya berlangsung pada Jun lalu.

Iyalah... kalau tiada jodoh apakan daya! Sebagai manusia kita hanya mampu merancang, tapi Allah SWT yang menentukan. Bagaimanapun, bersabarlah... takkan lari gunung dikejar atau lebih tepatnya mungkin Allah sudah merancang sesuatu yang lebih baik lagi untuk Fiza. Tak gitu?

5 lagi gambar selepas ini - klik untuk imej besar...


HANIS ZALIKHA SEBAK BILA DENGAR YUSUF MINTA DIAJAR BERWUDUK

Anak kepada pasangan selebriti Hanis Zalikha dan Hairul Azreen iaitu Yusuf Iskandar dan Alisa Aisyah antara yang menjadi perhatian ramai terutamanya pengikut di laman Instagram. Ramai yang suka melihat telatah dua beradik itu yang bijak dan pandai mengikut teladan ibu bapanya.

Hal ini kerana, telatah dua beradik ini sentiasa menambat hati pengikut kerana pandai mengikut teladan ibu bapanya. Bahkan, setiap posting yang dimuat naik di laman Instagram mereka pasti mendapat lebih ratusan ribu tanda suka daripada peminat.

Baru-baru ini, perkongsian Hanis menjadi perhatian ramai apabila anak sulungnya, Yusuf meminta untuk belajar cara berwuduk. Menerusi Instagram, Hanis berkongsikan anaknya berusia 4 tahun itu datang ke bapanya untuk bertanyakan sama ada boleh mengajarnya untuk mengambil air wuduk.

Klik untuk gambar besar

Pertanyaan anaknya itu sekaligus membuatkan Hanis berasa sebak seketika ketika dia di dalam bilik mendengar permintaan tersebut: "Hari ni Yusuf pergi dekat Daddy “Daddy can you teach me wudhuk?" Mommy dari dalam bilik: 🥺🥺🥺🥺🥺," tulisnya.

Perkongsian tersebut mendapat pelbagai reaksi daripada netizen turut berasa terharu dengan permintaan anak pasangan selebriti itu. Malah, ramai yang memuji Yusuf seorang anak yang cerdik. Dalam pada itu, ramai yang mendoakan agar Yusuf akan membesar menjadi anak yang soleh dan terus berbakti untuk ibu dan bapanya suatu hari nanti.

www.myartis.com / Sumber & foto: Rotikaya, Instagram Yusuf Iskandar & Hanis Zalikha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERLALU AKTIF, HIKING CARA TAK BETUL - IBU ALIFF SYUKRI CEDERA BUKU LALI

Menerusi muat naik di laman Instagram, ibu kepada jutawan kosmetik Datuk Seri Aliff Syukri iaitu Bonda Rozita Ibrahim memaklumkan dia telah mengalami kecederaan pada ligamen di buku lali akibat terlalu aktif seperti melakukan hiking dengan cara tidak betul.

Tambah Bonda Rozita, kecederaan lama pada buku lali sewaktu remaja memberi kesan yang lebih buruk kepada kakinya: "Kecederaan buku lali masa muda bawa kesan buruk. Saya sangka aktif bersenam masa berusia akan jadikan saya sihat organ dan hormon, tapi saya lupa perlu menjaga ligemen dan ankle.

"Saya berselipar, hiking meloncat-loncat aktif di atas batu jeram sungai tu sangat merbahaya dan beri kesan buruk pada buku lali. Lepas ni Bonda kena cermat jaga kaki, tak boleh jalan laju," kata Bonda Rozita yang berkongsi perkara tersebut di akaun Instagram miliknya.

Klik untuk gambar besar

Menerusi entri tersebut dia memuat naik fotonya berada di hospital dan sedang menjalani rawatan. Menceritakan kembali bagaimana pada mulanya dia menyedari kecederaan itu, Bonda Rozita beritahu buku lalinya membengkak.

"Saya tak rasa sakit sedikit pun sebenarnya, tapi rasa ada benda tak kena sebab buku lali saya bengkak. Puas saya cari punca dan jumpa kawan-kawan dalam kalangan doktor. Saya mulakan rawatan holistic dan cek darah.

"Saya risau biasanya bengkak kaki ni sakit buah pinggang atau kesan water retention, atau lebih estrogen. Namun saya tetap nak tahu apa sakit sebenar, kemudian saya ke hospital buat MRI (Magnetic Resonance Imaging).

"Keputusannya nampak kesan teruk cedera yang lama ada dua kali di dalam penyambung kaki ligament buku lali. Saya ingat masa umur 20 tahun saya termasuk dalam telaga buta dan pernah terseliuh teruk pada umur 28 tahun," ceritanya lagi.

Bonda Rozita berkata apa yang berlaku menjadi iktibar pada dirinya supaya lebih berhati-hati: "Apa yang jadi pada saya adalah iktibar pada semua orang terutama warga emas. Doktor kata hiking tak bagus kalau buat dengan postur badan yang tak betul dan jangan berselipar.

"Orang tua jangan aktif melompat-lompat kesan buruk ligamen dalam buku lali akan cedera," ujar Bonda Rozita lagi yang kini mengusahakan penginapan Rumah Hutan Terapi Alam yang terletak di Batang Kali, Selangor.

www.myartis.com / Sumber & foto: Astro Gempak & Instagram Bonda Rozita Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ABE JALI KEMBALI KE RAHMATULLAH

Takziah kami ucapkan kepada keluarga pelakon dan pelawak terkenal dialek Kelantan yang dikenali sebagai Abe Jali atas pemergiannya pada jam 4 pagi tadi. Difahamkan, Abe Jali atau nama sebenarnya Mohd Idris Berahim yang terkenal melalui sitkom 'Salam Pantai Timur' itu menghembuskan nafas terakhir pada usia 58 tahun di Hospital Raja Perempuan Zainab II (HRPZ II) Kota Bharu.

Sebelum itu, Abe Jali dimasukkan ke hospital pada Jumaat lalu selepas diserang angin ahmar kali kedua. Anaknya, Nur Atiqah Idris, 23, berkata dia berada di Melaka mengikuti pengajian Ijazah Sarjana Muda Kejuruteraan Elektrik di Universiti Teknikal Malaysia Melaka (UTeM) ketika dihubungi keluarga yang memaklumkan bapanya sudah meninggal dunia.

"Sepatutnya tiga hari lagi saya pulang ke kampung kerana sedang menduduki peperiksaan akhir semester ketika ini. Setiap kali pulang, ayah sentiasa pesan supaya saya belajar rajin-rajin dan kali terakhir jumpa ayah ketika Aidilfitri lalu," katanya ketika dihubungi hari ini.

Sementara itu, kakak sulung arwah, Mek Som Berahim, 64, berkata Khamis lalu ketika melawat Abe Jali, arwah kelihatan lemah menyebabkan keluarga mengambil keputusan untuk membawanya ke hospital: "Ketika mahu menyuap dia makan, dia bercakap pun sudah tidak jelas, badan pun nampak tidak bermaya jadi kami bawa ke hospital.

"Tengah malam tadi, arwah lelah sebelum kami memanggil doktor dan sahkan dia meninggal dunia di dalam wad Bendahara," tuturnya yang memberitahu arwah akan dikebumikan di Tanah Perkuburan Islam Kampung Naka, Bekelam selepas waktu asar bagi menunggu ketibaan pulang anaknya dari Melaka.

Sebelum ini akhbar melaporkan, Abe Jali berada dalam keadaan uzur selepas diserang angin ahmar selain menghidap penyakit kencing manis sehingga kaki kanannya dipotong hingga paras lutut Julai tahun lalu. Arwah sebelum ini terkenal sebagai pelakon dan pelawak sitkom dialek Kelantan, Salam Pantai Timur tahun 2007 selain aktif sebagai pengacara majlis dan persembahan dikir barat. Arwah meninggalkan dua anak hasil perkahwinan pertama iaitu Nur Atiqah dan adiknya, Nurul Asyikin, 17.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR TERKINI ARYA, ANAK SASHA ELITE

Gambar-gambar majlis hari jadi Arya yang kedua atau nama penuhnya Adam Aryasena Notosoemarsono anak kepada Sasha Saidin (bekas kumpulan Elite) dan Salyo Priyanto. Meskipun Sasha kini kurang aktif dalam bidang seni, namun kebahagiaannya itu berjaya mengubat hati peminat setianya.

Klik untuk imej besar...


9 GAMBAR - SAMBUTAN HARI LAHIR AWAL ASHAARI

"I am officially older today. Thanks for all your kind wishes. May Allah always be with us, Amin," doa Awal Ashaari sempena ulang tahunnya yang ke-31 semalam.

Lebih menarik, ulang tahunnya itu turut disambut meriah oleh peminat setianya di Singapura. Malah mereka juga telah membuat 'kejutan' dengan memberikan kek istimewa di mana lilinnya tidak padam-padam meskipun ditiup berkali-kali oleh Awal.

Klik untuk imej besar...

Untuk info, Scha Alyahya turut memberi hadiah istimewa yang berjenama Louis Vuitton. Tahniah diucapkan..!


"MASIH DALAM KETAKUTAN..." EINA AZMAN TERUSKAN PENGGAMBARAN MESKIPUN BARU SEMBUH

"Secara jujur saya bimbang bila nak kembali ke set penggambaran. Hati pun tak tenang sangat. Gembira dapat bekerja balik selepas beberapa bulan kita tak bekerja tapi dalam masa sama saya masih dalam ketakutan kerana baru sembuh daripada wabak ini.

"Tapi disebabkan kerja... takkan saya nak biarkan pihak produksi tunggu saya," kata pelakon Eina Azman yang bimbang untuk kembali meneruskan penggambaran drama 'The Hotel' yang terhenti sebelum ini akibat Perintah Kawalan Pergerakan (PKP).

Ini kerana, dirinya baru sahaja bebas daripada jangkitan wabak. Bagaimanapun, Eina, 26, berkata, dia tetap mengambil keputusan untuk meneruskan penggambaran itu berikutan tidak mahu menyusahkan pihak produksi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


47 FOTO - SEKITAR PERCUTIAN MEWAH HAIRUL AZREEN SEKELUARGA DI MALDIVES

Baru-baru ini, Hairul Azreen bersama isteri, Hanis Zalikha serta anaknya, Yusuf Iskandar telah bercuti di kepulauan popular iaitu di Maldives.

Apa yang menarik, villa mewah Soneva Jani tempat penginapan Hairul sekeluarga bukan calang-calang harganya semalaman iaitu hingga mencecah RM13,000.

Memang bertuah badan jika menjejakkan kaki ke sana, namun buat masa ini mampu tengok Hairul sekeluarga sahajalah menikmati villa di persisiran pantai.

Untuk pengetahuan, villa di Maldives ini mempunyai beberapa kategori dengan perbezaan harga mengikut bilik, antaranya villa berharga RM8,000, RM13,000 dan RM64,000 semalaman.

Klik untuk gambar besar

Sekadar info, villa Soneva Jani terletak di sebuah lagun persendirian seluas 5.6 kilometer dan dikelilingi oleh lima buah pulau yang sangat cantik.

Jika dilihat pada laman Instagram pasangan ini juga, memang penuh gambar dan video yang dikongsikan buat peminat tersayang mereka.

Rata-rata peminat pun turut sama teruja melihat keindahan tempat itu, ditambah pula dengan gelagat mencuit hati Yusuf yang kacak berkemeja putih.

www.myartis.com / Foto: Hairul Azreen IG, Hanis Zalikha IG & Yusuf Iskandar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PENAGIHAN DADAH - ZAMANI NAFI KEMBALI TERJEBAK

Selepas berat badannya dilihat semakin merosot, ada khabar angin mendakwa vokalis kumpulan Slam iaitu Zamani, 45, kembali terlibat dengan najis dadah.

Zamani atau nama sebenarnya Zamani Ibrahim bagaimanapun menafikan kononnya dia kini kembali terjebak dengan aktiviti penagihan dadah selepas bebas dari pusat rawatan pemulihan di Rumah Pengasih tahun lalu.

Katanya, dia mempunyai bukti yang kukuh dengan surat akuan bebas dadah dari Pusat Pemulihan Penagihan Narkotik (Puspen) di Sungai Besi.

"Sebenarnya khabar angin atau cakap-cakap saya kembali semula menagih adalah tidak benar dan saya sudah dapatkan surat akuan bebas dadah sebagai buktinya. Saya baru sahaja ke sana untuk buat rawatan susulan dan mendapatkan surat itu untuk persediaan diri saya sendiri," jelasnya.

Penyanyi lagu 'Gerimis Mengundang' ini berkata berat badannya turun berikutan jadual kerja yang terlalu padat.

"Orang tidak tahu saya terlalu sibuk dengan persiapan konsert Slam dan Tiga Suara ini sehingga sedikit mengganggu masa makan.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

"Sebenarnya saya malas untuk komen panjang kerana khabar angin bersifat negatif ini hanya akan merosakan kerjaya saya.

"Saya takut ia akan menggangu perjalanan konsert Tiga Suara yang diusahakan oleh Datuk Jamal Abdillah ini," ujarnya dipetik sebagai berkata.

Konsert Tiga Suara yang turut membariskan penyanyi terkenal Datuk Jamal Abdillah dan Ameng Spring itu akan diadakan pada 22 hingga 25 September depan di Istana Budaya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


5 GAMBAR - SEKITAR MAJLIS PENGIKTIRAFAN AC MIZAL OLEH SHURE ASIA

Gambar sekitar majlis pengiktirafan Shure Asia Limited dan Consert Audio kepada Dato' AC Mizal yang diadakan diTropicana Golf and Country Resort, Petaling Jaya, Selangor. Difahamkan, AC secara rasmi mendapat tajaan di bawah naungan program sokongan artis Shure iaitu 'brand artist endorser'.

Dengan penajaan itu, AC telah termasuk  ke dalam senarai keluarga artis sokongan Shure bertaraf antarabangsa seperti Maroon 5, One Republic, Mariah Carey, Fun, Imagine Dragons, Aerosmith dan ramai lagi.

Tahniah diucapkan!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"KERJAYA SAYA PERLUKAN SAYA NAMPAK BAGUS & ELOK" - AMELINA BUAT MUKA ATAS DASAR TUNTUTAN KERJA

Sebelum ini, penyanyi dangdut Amelina Amir pernah mencuri perhatian netizen selepas berkongsi video dia sedang melakukan proses rawatan tanam benang atau 'threadlift' di Instagram miliknya.

Ujar Amelina, dia melakukan rawatan tersebut atas dasar tuntutan kerja sebagai seorang penyanyi yang perlu kelihatan menarik. Namun, katanya, perkongsian itu tidak bermakna dia menggalakkan wanita lain mengikut apa yang dilakukannya.

"Kak Long tak galakkan kepada mereka yang tak ada keperluan untuk buat. Macam saya, kerjaya saya memerlukan saya untuk nampak bagus dan elok. Saya sebagai selebriti kena berdepan dengan ramai orang.

"Saya kena ada confident diri untuk diri dan kerjaya saya. Tapi itu muka kalau tenaga dalaman kita tak boleh nak cucuk," kata penyanyi lagu 'Asyik' ini.

Klik untuk gambar besar
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


2 MINGGU FIKIR NAK GUGURKAN ATAU TAK - DAPHNE IKING SELAMAT BERSALIN ANAK KE-4

Pengacara dan pelakon Daphne Iking menerusi laman Instagram miliknya baru-baru ini mendedahkan dia telah selamat menimang cahaya mata keempatnya yang diberi nama Ilon Daniel Iking Azmi pada 21 Mei lalu.

Daphne, 41, berkata, Ilon dilahirkan melalui pembedahan dan proses kehamilannya berdepan situasi yang sukar: "Dua minggu saya dan suami bertarung dengan konflik sama ada untuk menggugurkan bayi ini atau tidak. Ia pilihan yang sangat sukar!

"Sebenarnya kehamilan ini membahayakan kesihatan saya dan doktor sudah menasihati saya untuk tidak lagi bersalin selepas melahirkan anak ketiga pada 2016 secara pembedahan. Tetapi situasi berubah selepas saya melihat suami saya menangis buat pertama kalinya," cerita Daphne.

Klik untuk gambar besar

Keadaan dinding uterusnya yang nipis boleh membahayakan nyawanya dan bayi yang dikandung sekiranya berkembang menjadi saiz yang besar. Ekoran itu, Daphne mendapatkan pandangan daripada beberapa individu termasuk pakar perubatan bagi membantunya membuat keputusan yang tepat.

"Jadi, saya memutuskan untuk meneruskan kehamilan ini apabila melihat ramai dalam kalangan orang lain termasuk ahli keluarga saya sendiri yang sukar mendapatkan anak. Perjalanan ini sungguh berbeza dan saya cuba jadi kuat. Biarpun Ilon dilahirkan dalam keadaan sedikit pramatang, saya bersyukur," jelasnya.

Pelakon filem 'Belukar' itu juga punyai alasan sendiri untuk tidak mengumumkan kehamilannya kepada umum: "Berdasarkan pengalaman sebelum ini, saya tidak mahu didiskriminasi apabila ada pihak yang tahu saya hamil. Saya menjadi sedikit tertekan apabila tidak dapat kongsikan berita gembira itu kepada orang ramai.

"Oleh itu, kali ini saya hanya maklumkan kepada kawan-kawan rapat dan keluarga sahaja. Tiada majlis baby shower dan tambah pula situasi semasa kita menjalani Perintah Kawalan Pergerakan (PKP), saya hanya maklumkan kepada mereka melalui panggilan video, aplikasi Zoom dan Facetime," ujarnya yang turut memaklumkan kepada rakan rapatnya seperti Yasmin Hani, Dynas, Lisa Surihani dan Rashidi Ishak.

Malah, Daphne tidak berkesempatan untuk membuat sesi fotografi sempena kehamilannya kali ini apatah menyediakan barangan keperluan bayi: "Kebanyakan pakaian bayi saya sudah jual sebagai barangan preloved tapi mujur ada yang bermurah hati menghadiahkan sebahagiannya kepada kami," katanya yang turut menjalani proses berpantang bersendirian di kediamannya.

Untuk makluman, Daphne mempunyai tiga cahaya mata, Isobel Daniella Iking, 12, Iman Daniella Iking, 8, dan Isidore Daniel Iking, 3 tahun.

www.myartis.com / Sumber & foto: Astro Gempak & Instagram Daphne Iking

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AIDIL ZAFUAN TAMATKAN ZAMAN DUDA MAC 2014

Akhirnya teka-teki mengenai status hubungan Aidil Zafuan dan teman misterinya Zarema Zainal hampir terjawab apabila Aidil mengakui akan berkahwin sekitar Mac 2014. Namun secara berlapik, Aidil enggan mendedahkan siapakah bakal isterinya itu dan meminta pihak media bersabar.

Artikel terdahulu:

13 GAMBAR - KEMESRAAN AIDIL ZAFUAN DENGAN 'SI DIA'

"Mana tahu ni? Insya-Allah, jika menjadi kenyataan saya akan jemput. Namun sama ada bulan Mac atau sebaliknya, saya enggan maklumkan dahulu. Lagi cepat lagi bagus," ujarnya seolah masih malu berterus-terang.

Seterusnya bila diajukan soalan apakah calon isterinya itu nanti adalah Zarema iaitu anak bekas Ahli Dewan Undangan Negeri Selangor yang pernah digosipkan dengannya sebelum ini, Aidil menjawab “Tunggu kadnya ya”.

Ha ha... kenapa masih nak main sorok-sorok Aidil. Benda baik harus diketengahkan agar tidak terus-terusan menimbulkan tanda-tanya dan fitnah. Apapun, marilah kita doakan moga apa yang dirancang oleh Aidil itu menjadi kenyataan. Amin.


INTAN NAJUWA: "KENAPA LELAKI-LELAKI MELAYU SEMUA PANAS BONTOT"

Pelakon Intan Najuwa telah diserang oleh warganet dengan kritikan pedas serta dilabel sebagai wanita 'mata duitan' lagi sekali selepas gara-gara memuatnaik video 'sweet' bersama tunang tersayang di dalam kereta mewah, Lamborghini.

Namun menariknya, tidak lama selepas itu Intan memuatnaik kenyataan mempersoalkan mengapa lelaki-lelaki Melayu tidak berpuas hati dan 'panas bontot' melihat videonya bersama encik tunang didalam kereta mewah.

"Kenapa lelaki-lelaki melayu semua panas bontot lepas tengok new post I? Hahahaha dah-dah pergi kerja giiiii," tulis pelakon drama 'Kekasih Paksa Rela' itu.

Klik untuk gambar besar

Tidak pasti pula andai kenyataan Intan itu sebagai sindirian buat lelaki-lelaki Melayu di luar sana atau hanya sekadar bertanya. Tapi apa yang pasti memang sweet habis video yang dimuatnaik Intan, ramai pula yang cemburu!

Bagaimanapun, hasil pemerhatian kami di akaun Instagram pelakon itu, video yang dimuatnaik tersebut seakan sudah dipadamkan. Malah kenyataan Intan di Instastory juga sudah tidak kelihatan lagi. Terdahulu Intan selamat mengikat tali pertunangan dengan seorang ahli perniagaan yang berasal dari Kedah. Majlis pertunangan itu juga dilangsungkan dengan mewah di sebuah hotel terkemuka di Kuala Lumpur.

www.myartis.com / Sumber: Media Hiburan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI KEMBALI SOLO - SHARNAAZ AHMAD INGIN JADI JUTAWAN

"Hubungan kami sudah lama terputus iaitu sejak lima bulan lalu. Malah ketika kami sama-sama menghadiri Anugerah Bintang Popular Berita Harian (ABPBH) April lalu, hubungan kami bagai retak menanti belah," demikianlah kata Sharnaaz Ahmad, 29, yang mengakui dirinya kini kembali solo selepas hubungannya dengan pelakon Anis Al Idrus terputus hampir lima bulan lalu.

Bagaimanapun Sharnaaz enggan mendedahkan punca sebenar perpisahan mereka.

Klik gambar untuk size besar

"Keputusan untuk berpisah ini kami buat bersama-sama. Tak perlulah nak didedahkan apakah puncanya Cuma apa yang boleh dikatakan hubungan ini memang tidak dapat diteruskan," ujar Sharnaaz dipetik sebagi berkata.

Menurut Sharnaaz, perpisahan itu tidak membuatkan dirinya rasa sedih dan menjelaskan bahawa dia hanya ingin fokus kepada bidang perniagaan ketika ini.

"Saya tak rasa apapun. Apa yang penting sekarang ini saya mahu fokus dalam bisnes. Saya mahu menjadi jutawan sebelum usia saya 30 tahun," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom